text:
ORANJESTAD(AAN): Durante e conferencia di prensa di MEP a puntra Edgard Vrolijk riba e nombracion di e directora di DPS.
E punto cardinal tabata cu den un di e presentacionnan di sr. Rudy Lampe tabata poni cu kier a kita politica den e sistema unda cu bo ta bay cuminsa nombra hende, segun e hende su conocemento, hende su perfil, unda cu tin cierto scholing pa por cumpli cu cierto cosnan.
Un di e puntonan ta netamente nombramento actual di e directora suplente di DPS, cu segun MEP ta contradictorio di loke Rudy Lampe minister di enseñansa mes a trece dilanti, pasobra e persona tabata miembro activo di e partido politico cu e minister.
Ta netamente e punto cardinal aki cu kier saca completamente politica for di dje. Na e momentonan aki, ta netamente ta mancha locual cu e minister kier a presenta. Esey ta locual cu a haci pregunta, si esaki no tin di haber cu loke ta bay net contrario di locual cu e minister mes a trece dilanti. Esey pa MEP y pafo tambe ta caminda cu tin pregunta.
Fraccion di MEP tambe ta keda den contacto cu e docentenan y atende e situacion riba e nombracion di e directora y cambionan den DPS, como tambe nan preocupacionnan. Hopi di nan tin nan posicion fiha. A bisa si pa scucha minister, keda crea opinion y ora cu e opinion ta cla, cu na momento cu dicidi cu bo ta bisa cu no ta parti di esaki, MEP ta sigui sosten’e den loke nan ta haci. MEP su trabao ta pa sostene pueblo y para hunto cu pueblo.
No por forsa un hende cu e ta sinti su mes comodo. Un di e puntonan mas importante pa loke ta e bringamento aki, ta ora cu bo tin cu tuma bo ontslag.
Segun Edgard Vrolijk, na momento cu tuma ontslag, bo a perde tur derecho como ambtenaar, pasobra bo ta bay den un stichting. Ta comprendibel, pasobra bo kier un houvast. Pero e punto aki ta cardinal, ta caminda cu ta kitabo di e derecho como ambtenaar. Na momento cu bo tuma bo retiro, bay como stichting, bo no ta ambtenaar mas. Esey ta loke cu Vroljk a splica.
Conseho:
MEP tambe a busca su consehonan rond. MEP tin su pensamento. Nan no a bin pa bringa cu ningun minister, ni core cu ningun hende. Nan a bin pa e parti husto ta cu loke e maestro ta pidi. Tambe lo husto ta, cu tin cu traha pa mehora enseñansa. Tin hopi cos eyfo pa haci, na luga di tres caos, desordo, problematica. Loke cu Vrolijk ta para pe, ta unda cu el a mira den hopi combersacion riba Facebook, unda cu ta para riba e aspecto di Good Governance. E ta un aspecto importante, pero no ta para den plan di gobernacion cu e mester bira bao di un stichting. E por diferente manera.
Por hinca un management team cu por controla. Tin diferente manera di haci e Good Governance cu no ta un stichting. Atrobe, e ta un escogencia. E minister ta pensa asina, e ta e minister. Pero MEP tin su parlamentarionan cu ta sirbi pueblo y para pa pueblo. Esey ta nan punto di salida y no a cambi’e ningun momento so. Nan ta keda para riba e mesun punto.
Pueblo ta dicidi si ta bay den stichting, ta bay den stichting y si e no kier bay den stichting, ta para cun’e tambe, segun Edgard Vrolijk.


c: text/html

text:
ORANJESTAD (AAN): Minister di Enseñansa, Michelle Hooyboer-Winklaar, a tuma nota di algun informacion y relato publica riba medionan social y den medionan di comunicacion riba posibel cambionan den e maneho di admision di alumnonan di MAVO na Colegio Arubano. E titular di enseñansa a pidi intervencion mesora di Inspector di Enseñansa mirando cu e informacion publica no ta cuadra cu e normanan nacional aproba na Mei ultimo.
Desde cu a nacionalisa e normanan di admision algun aña pasa, e proceso y decision final no ta den man di un school so mas, pero esaki ta den man di un comision cu ta consisti di diferente stakeholders cu hunto ta formula un proposicion pa Minister di Enseñansa. Esaki ta nifica cu cada school individual no por ahusta of haci cambio riba normanan di admision sin mas.
Minister Michelle Hooyboer-Winklaar despues di a consulta cu Dienst Inspectie van het Onderwijs ta confirma cu e normanan nacional pa admision di MAVO pa HAVO pa aña 2017-2018 a keda mescos cu e aña anterior, pues no a conoce ningun cambio. E normanan aki a keda acorda dia 9 di mei ultimo a base di conseho di e comision.
Minister a pidi Inspector di Enseñansa pa tuma contacto cu Colegio Arubano pa asina por clarifica e informacion publica. Despues di a consulta cu Colegio Arubano, e Inspector di Enseñansa a confirma na Minister cu en berdad e carta publica tabata contene algun informacion incorecto y esaki ta loke a causa confusion cerca e schoolnan MAVO.
Dienst Inspectie van het Onderwijs a palabra cu Rectorado di Colegio Arubano cu lo manda un comunicado na e decanonan di MAVO cu e informacion corecto y alavez lo manda yama un reunion pa asina clarifica e puntonan.

robotstxt: allowed

filter: keep


text:
ORANJESTAD (AAN) — Den e Informe Anual 2016 di Ministerio Publico ta menciona loke a pasa durante aña riba tereno di husticia y ta duna tambe estadistica riba e diferente sectornan.
Ta menciona entre otro di e prome pasonan cu a wordo tuma den ultimo lunanan di aña y cu a yega na fundacion di e Afpakteam bao direccion di Ministerio Publico.
Den e Afpakteam ta traha hunto Ministerio Publico, Douane, FIOD, Fiot, Koninklijke Marechaussee, Cuerpo Policial, Kustwacht Caribe, Meldpunt y RST.
Meta ta pa hunto combati criminalidad financiero.
Forza di e Afpakteam ta integridad y manera di colaboracion. Ta trata mas bien aki di actua como un gobierno organiza cu bista riba interes di otro.
Pa caso ta determina cual ta e mihor partner tin e mihor chens di actua y kita loke mester kita.
Si un intervencion por wordo haci inmediatamente di parti di un partner, e señal ta wordo capta directo.
Di tur manera ta trata aki di klapnan chikito unda ta mishi cu potmoni di e criminal .
Ta menciona tambe di atencion cu medionan a duna tocante delitonan sexual. Causa di esaki ta e deseo di sociedad cu a haci cu lo bay duna castigo mas pisa pa esaki , tambe pa e sushamento di Aruba cu slogan pinta entre otro na lugarnan turistico y religioso , “Aruba pro-pedofiel”.
Lunanan largo e sushamento di muraya cu a tuma lugar riba edificionan di gobierno, di notarionan, casitanan di transformador di coriente, borchinan di propaganda y di trafico y muraya di establecimentonan a tene temperamentonan ocupa.
Ministerio Publico tambe cu a reuni cu diferente partido perhudica, victimanan, supuesto causantenan y prensa y ademas Ministerio Publico, pa duna informacion mas optimal posibel a saca frecuentemente comunicadonan tocante e materia sensitivo aki.
Den sistema RUBI a registra un total di 41 caso di e crimen contra moral.


text:
ORANJESTAD (AAN): Segun Marlon Sneek, na momento cu politiconan sinta ocho aña den Parlamento y no cumpli cu nan obligacion como Parlamentario, ta surgi un situacion cu locual ta pasando na e momentonan aki ora cu nan forma gobierno sin a spera di haci esaki.
Claramente por ripara cu despues di 100 dia di gobernacion, Gabinete Wever Croes no tin nocion kico e tin cu haci of con e tin cu cumpli cu tur promesa cu a ser haci na durante di campaña, Parlamentario Marlon Sneek ta mustra.
“E draaiboek di MEP ta cla y mescos cu otro draaiboeknan cu a worde traha den pasado, ningun caminda por haya algo cu ta na beneficio di pueblo y pa partido MEP, pueblo ta sinonimo di e palabra medida.
Tur cos ta mustra cu e draaiboek ta mustra cu lo aumenta BBO te cu 5% y cu BAZV lo aumenta te cu 4% mientras cu Derecho di Importacion, lo subi cu 5% adicional mientras cu lo aumenta grondbelasting pa asina trata di saca mas placa di pueblo pa por goberna.
Un punto cu ta mas serio di henter e maneho sin vision aki di Gabinete Wever Croes ta e indicacion cu lo bay introduci medida tambe den e sector hotelero c’un impuesto riba ‘tips’ cu trahadonan ta ricibi pa e excelente servicio cu nan ta duna na bishitantenan.
Pa miles di trahado tips ta algo esencial ya cu e ta duna nan un tiki mas espacio financiero cu nan por haci algo mas den cubri gasto di cas y personal y paga algun cosnan extra.
Loke ta fortifica tur e puntonan aki ta e hecho cu ainda Parlamento no tin informacion algun di kico gobierno ta bay haci, no tin un plan di maneho di e gobierno nobo di mas cu 100 dia caba y tur loke Prome Minister ta haciendo, ta di pone maneho financiero di nos pais, den man di un comision cu ta na Aruba pa solamente vigila cu ta cumpli cu normanan palabra cu Gobierno Hulandes pa loke ta reduccion di deficit presupuestario.
E falta di vision, e falta di plan di gobernacion ta pone cu Prome Minister ta mirando den CAft un aliado di gobernacion cu lo determina kico lo pasa cu desaroyo general di nos pais, y cu lo bay afecta gran parti di nos poblacion.
Ocho aña largo pueblo di Aruba no a conoce medida, no a conoce presion financiero manera tabata e caso bou gobierno di MEP pero awor un biaha mas ta sinti cu medida ta batiendo riba porta, tratando di drenta tur cas pa asina gobierno haya placa cu e tin mester.
Si nos corda e lema di MEP durante di campaña, cu tabata #sinmiedo, awor gobierno di MEP ta bati riba porta, gritando sin miedo pa habri porta pa medida cu miedo drenta,” Parlamentario Marlon Sneek ta mustra.


text:
ORANJESTAD(AAN)– Manera cu Robben tabata saca su huña y tambe Van Persie demostrando su calidad di hungador fanaticonan di Hulanda tabata den cielo cu Hulanda ganando Spaña y mas ainda cu un satisfaccion grandi pa e score final di 5-1. Pero mientras cu na Aruba e tensionnan y nervio tabata halto despues di e goal di Spaña esaki tambe tabata na Cas Real na Hulanda unda Rey Willem Alexander, Reina Maxima y prinses Amalia tambe a pasa den mes sintomanan.
E foto aki cu a aparece riba twitter ta demostra esaki. Corantnan hulandes no tabata tin suficiente superlativo pa por a expresa e grandi cu e triunfo hulandes a resulta pa Hulanda. Un di e titulonan tabata hasta: Oranje den swing a masacra e campeonnan mundial riba anochi historico. na Spaña: “humiyacion”; “pesadiya”.


text:
ORANJESTAD (AAN) – Dia 28 di Maart ultimo nos comunidad a wordo sacudi cu e noticia di entrada hudicial den varios cas y tambe cas di Minister di Labor Paul Croes. Dos siman despues ainda Ministerio Publico no a duna e motibonan specifico riba e entrada na cas di un minister. Esaki ta normal?
DIARIO como un matutino cu semper a para banda di e berdad ta kere cu mester trece claridad den e caso aki. Con por ta posibel cu bo ta haci entrada na 13 lugar incluyendo cas di Minister y ningun detencion no ta cay! Varios hurista y investigador ta papia di un ‘fishing expedition’ cu no a logra haya locual nan tabata busca cerca e Minister. Placa, droga of arma?
DIARIO a compronde cu durante e huiszoeking a hasi uso di cachonan pa busca arma y placa na gran cantidad. Esaki no a resulta. Kiermeen por deduci cu Ministerio Publico a bay tras di un tip robez? Of ta trata di un strategia pa purba haya mas evidencia?
Den declaracion di OM a papia di Facebook cu a duna inicio na e investigacion. Kico di berdad tin den esaki?
Minister Paul Croes a tuma distancia di su trabou manera el a anuncia hunto cu Prome Minister Mike Eman. Un decision corecto.
Esaki no ta un bon noticia pa AVP cu ta den porta di eleccion. Ministerio Publico a bisa di lo trata e caso aki cu prioridad como cu ta trata di un gobernante den funcion. Politiconan di oposicion ya a cuminsa exigi cabes di Paul Croes sin cu tin un sentencia.
Otronan a comete delitonan y cu si a haya sentencia ainda ta den parlamento y ta cana rond.
Mientras no tin claridad, ta importante pa husticia haci su trabou den un forma imparcial y rapido pasobra ta carera di un hoben politico ta den wega aki.


text:
E promé ‘Get fit, Get going’ ta tuma lugá na Subway Saliña
‘Subway Zumba’ djadumingu awor dia 26 di ougùstùs
Willemstad, Kòrsou- OUG 2018: Moveshon físiko ta importante pa un kurpa saludabel, mas ainda si bo komplementá esaki ku un ‘Fresh Fit’ sub di 6” di Subway. “Nos komunidat a bira hopi mas konsiente di moveshon físiko i komementu saludabel. Na Subway nos ke stimulá esaki mas ainda, i nos ta hasi esei dor di ofresé nos klientenan oportunidat di hasi zumba tambe! Ademas, e ‘Fresh Fit’ sub di 6” ta trahá di manera ku e ta kontené únikamente 400 kaloria òf ménos. Tin 7 opshon realmente fantástiko!”, esaki di akuerdo ku Surella Veeris, di Subway Kòrsou.
E ‘Fresh Fit’ sub di 6” ta wòrdu prepará riba un pan ku ta kontené 9 diferente tipo di trigo, inkluyendo barley, rye, oats, amaranth, quinoa, millet, sorghum, i teff. Kada sub ta risibí su tomati, siboyo, green pepper, kònkòmber salada, kròpsla i spinazi. E kliente por skohe un dressing for di e menú di ‘Fresh Fit’. E sub no ta kontené sabor òf koló artifisial. Subway Kòrsou ta ofresé 7 delisioso ‘Fresh Fit’ sub; Roast Beef, Subway Club, Veggie Delite, Turkey Breast, Black Forest Ham, Sweet Onion Chicken Teryaki i Oven Roasted Chicken. Kada un di nan tin 400 kaloria of ménos, e sub ku ménos kaloria ta e Veggie Delite (270), siguí pa Black Forest Ham ku únikamente 290 kaloria.
Ban Zumba!
Kreashon di e menú spesial di Subway a sosodé ku un propósito; mas moveshon pa nos komunidat! Na kompra di kada ‘Get fit, Get going’ Meal bo ta risibí un t-shirt di partisipashon pa Subway su ‘Get Fit Zumba’ ku lo tuma lugá djadumingu awor dia 26 di ougùstùs na riba lugá di parker parti patras na Subway Saliña for di 8’or pa 9’or di mainta. Tur partisipante na e zumba lo risibí un sèrbètè i un tas di Subway! Sra. Charlyne Balentina lo ta instruktor djadumingu awó. Pa mas informashon por bishitá https://www.facebook.com/subwaycuracao/


text:
ORANJESTAD (AAN): — Un señora a reporta na polis diabierna anochi cu un homber sospechoso a filma tanto su persona y su yiu muher ora na tabata pafo den cura, tras di e apartamento.
Parce cu no ta prome biaha.
Patruya di Noord a wordo dirigi na e adres na Tanki Leendert relaciona cu e situacion sospechoso. Na yegada patruya a wordo acerca pa un señora cu a declara mas trempan di anochi cu e tabata den baño ta baña y na dado momento el a wak un homber desconoci ta filma cu un celular door di bentana.
Patruya a controla e area pero nan no a localiza homber ningun caminda. Pero e caso tin debido atencion di autoridad. Polis a duna e señora conseho di prevencion pa evita esaki den futuro. Central ta notifica.


text:
Pa celebra Dia di Bandera
ORANJESTAD (AAN): Den un merdia nubla y cu awacero ta cay, Rey Willem-Alexander y Reina Maxima a yega Corsou, pa asina celebra Dia di Bandera hunto cu pueblo di Corsou, cual ta awe Dialuna, 2 di Juli.
Awe ta un dia grandi cu nos isla ruman ta. Riba e dia aki sigur Curmil, como demas rangonan militar tabata tey presente na aeropuerto pa ricibi su mahestadnan.
Rond di e isla, dianan 1 y 2 di Juli, nan ta den celebracion ya cu dia 1 di Juli ta dia di Emancipacion y dia 2 di Juli ta Dia di Bandera. Pabien Curacao.


text:
E iniciativa y inicio di proyecto nobo di cateterizacion ta trece diferente opinion cun’e, pero esaki lo eleva e cuido medico na nos pais. Sr. Anko Ringeling, director di AZV, ta amplia.
E hecho cu awor aki pashent no tin mester bay biaha te Colombia sin su famia, pa cual Sr. Ringeling ta contento cu e logro aki unda cu tambe ta contribui cu e calidad di cuido medico na Aruba. Aunke awo cu e parti financiero e ta asina cu kisas den comienso e ta bay ta hasta mas caro cu si lo manda un hende na Colombia, pero a largo plaso si haya pashent di afo tambe, ta bay atrae pashentnan for di Boneiro y otro islanan pa cuminsa unda poco a poco e gasto ta cuminsa baha.
Esaki sigur cu ta algo positivo pa Aruba, di tur banda, segun Sr. Anko Ringeling, director di AZV.


text:
Minister Grapperhaus ta bishitá Boneiru
Minister Grapperhaus (Hustisia i Siguridat) lo bishitá Boneiru riba djaluna 16 i djamars 17 di yüli den kuadro di e Justitieel Vierpartijenoverleg (JVO). Durante di e reunion e lo papia ku e ministernan di Hustisia di Aruba, Kòrsou i Sint Maarten. E reunion ta tuma lugá dos biaha pa aña, e biaha aki bou di presidensia di Hulanda.
“E reunion entre Hulanda, Aruba, Kòrsou i Sint Maarten ta importante pa sigui konstruí nos koperashon permanente, na un manera nobo i inovativo, mas intensivo òf riba terenonan unda ku ainda nos no a hasi esaki. Huntu nos ta enfrentá kriminalidat den nos Reino i nos ta invertí den nos siguridat.”
Temanan ku e biaha aki ta na promé lugá riba e agènda ta fortifikashon di koperashon di investigashon, e aserkamentu konhunto di kriminalidat ku ta krusa frontera i e fortifikashon di mantenshon di órden den koperashon ku Merka.
Banda di e JVO, Grapperhaus tin reunionnan ku Representante di Reino suplente Jan Helmond i Gezaghèber di Boneiru Rijna. Tambe e ta sera konosí ku señor Ter Steege, fiskal mayó di hustisia pa e islanan BES i e hues nobo na Boneiru señor Gerard.


text:
ORANJESTAD (AAN): Tin biaha ta bisa cu tur hende ta yega Imsan, pasobra nan kier wordo yuda, mirando cu nan ta warda hopi na hospital.
Segun dr. Joel Rajnherc, director di Imsan, nan no ta ekipo pa haci full tratamento di emergencia cu ta rekeri mas ayudo di cuido intensivo. Esey semper ta referi bek na e coleganan na Dr. Horacio Oduber Hospital y nan ta bay cu ambulance via Imsan.
Pero no mester lubida cu tin eynan tur posibilidad di duna e prome auxilio pa trata e pashentnan, pa stabilisa e pashent y pa percura cu nan ta haya e miho cuido pa nan por haci e viahe pa hospital, na un manera adecua y cu ta prescribi medicamente.
Esey ta un tarea basta grandi y esey danki na Dios no ta sosode tur dia. Loke nan ta haci na Imsan, ta hopi di e urgent care. Cuido urgente, pero no cu ta pone bida mesora na peliger. Door cu tin un sistema di triage, mescos cu na hospital, ora cu ta cla cu pashent y si e pashent mester di mas cuido, ta mas facil pa manda pashent na hospital pa e cuido mas intensivo ey. E cantidad di pashent cu ta wak na San Nicolas, ta bastante grandi.
Ta yega aproximadamente entre 19 mil pa 20 mil consulta pa aña, cu ta basta hopi.
E edificio mes, e departamento mes, a wordo diseña hopi aña pasa. Pesey, den cuadro di e masterplan, ora cu bin yega eynan, ta bay tin un remodelacion, renobacion di e departamento aki completo. E ta bay cambia completamente. Pero durante e periodo ey, lo bay percura cu e remodelacion cu ta tuma luga wordo haci di e manera asina, cu por sigui brinda e servicio completo manera cu ta brindando awo. Esey ta haci en cooperacion cu Baptist Health di South Florida, cu tin hopi conocemento di con pa cambia un luga y sigui brinda e servicio.
Segun dr. Rajnherc, e borchi cu tin poni ta hopi duidelijk pa e pashentnan. Pero no ta laga nan wak un borchi solamente. Nan ta bin pafo y ta splica e pashent verbalmente tambe pakico nan tin cu warda of nan ta wordo yuda mesora. Splica e otro pashentnan cu ta sinta den e wachtkamer, kico ta e situacion, mirando cu esnan mas malo mester di atencion mas lihe, cu ta wordo yuda prome.
E fluho toch ta bay hopi bon cu pashent no tin cu warda demasiado largo. Ta haciendo awo un investigacion pa wak con e tratamento ta cay na agrado di e pashentnan cu ta bin na Imsan. Ta haciendo esey den henter Imsan. No solamente den e departamento di emergencia, pero tambe na dialysis. Tambe na Diabetisch Centrum y tambe na Radiologia. Tur departamento ta wordo incorpora den e investigacion cu ta haciendo, pa mira con ta sirbiendo e cliente, unda por mehora e servicio.
Dr. Rajnherc no ta kere cu e calidad di pashent cu ta bin San Nicolas, cu e pashentnan cu ta bay na hospital. Ta depende di unda e persona ta biba. Pero e pashent ta sinti cu e mester di ayudo na e momento ey y pasobra e ta sinti esey, tin cu efectivamente investiga ki clase di tratamento e mester. Pero na Imsan, nan ta hopi habri cu e pashentnan.


text:
This post is also available in: Dutch, English.
Mientrastantu mi tabata eksperimentá ku e diferente ‘settings’ di mi kámara, ku tabata dirigí riba un Krabèchi (Yellow-crowned Night Heron, Nyctanassa violacea) ku no tabata na altura di esaki, pa aksidente mi a filma e shot aki. Ya ku mi no tabata filmando ‘ofisialmente’ mi no tabata paga tinu riba mi ‘viewfinder’. Ta despues numa, ora m’a pasa den tur e shotnan ku mi a graba e dia ei, m’a ripara e komportamentu asombroso aki.
Den pasado mi a yega di sigui e pasonan ku un pareha di palabrua di Kòrsou tabata hasi, i e echo ku nan ta saka balanan tur dia ku ta kontené restu indegestibel di nan kuminda di e anochi ei, tabata informashon familiar pa mi. E echo ku e Krabèchi aki tambe tabata mustra e komportamentu aki si tabata notisia pa mi. E komportamentu no ta asina straño si bo pensa bon. Nan kuminda ta eksistí di guengu i de bes en kuando kangreu grandi, i tambe piska. En general nan lo purba di krak e kaska di e bestianan aki pa asina yega na e sukulento parti paden. Pero tòg nan lo guli fragmentonan di chitina, e skelèt di afó di e bestianan. E para no por digesti e material aki, i tin ku sake afó despues di un ratu. Di parti di su pik. E proseso mes ta mustra un tiki insaludabel. Na promé instante m’a pensa ku e para tabata sufri di konvulshon i ku e lo bai muri. Pero nada di esaki a sosodé. Lo ke e tabata hasi ta simplemente limpia su stoma.


text:
Inscripcion pa doño di trabao
Pa inscribi un Doño di Trabao nobo por habri e formulario digital akinan: https://www.svbaruba.org/dono-di-trabao/inscripcion-dono-di-trabao-nobo/.
Kico ta un un doño di trabao y pakico e mester inscribi na SVb?
Un doño di trabao por ta un persona of un entidad huridico cu ta estableci na Aruba y cu tin un trahado of mas den servicio cu ta trahando na Aruba of pafo di Aruba. E doño di trabao ta sigura e trahado(nan) medio su contribucion na e fondonan di seguronan di malesa y accident. Tambe e ta contribui na e fondonan di cesantia, pensioen di biehes y pensioen di viudo y huerfano.
Ki ora mester inscribi un compania na SVb?
Un doño di trabao ta obliga pa inscribi su compania na SVb na momento cu e tuma un of mas trahado den servicio. E propietario of directeur kende ta grootaandeelhouder (tin 50% of mas di accion den Registro di Accionnan) no por wordo inscribi como asegurado di SVb. Propietario of directeur cu no ta grootaandeelhouder por wordo inscribi na SVb solamente si nan ta ricibi salario.
Ki ora e doño di trabao mester contribui na e fondonan di seguronan social?
Ley ta stipula cu e doño di trabao mester contribui prima di seguronan social desde cu a tuma un of mas trahado den servicio. Den caso cu e doño di trabao a inscribi despues di a tuma trahado den servicio, e obligacion ta keda pa contribui na e fondonan desde e fecha cu a tuma un trahado of mas den servicio, y no desde e fecha di inscripcion.
Na unda e doño di trabao por inscribi su compania?
Tur (cambio di) inscripcion ta wordo haci na e departamento di Premieheffing, situa na oficina principal di SVb, segundo piso, Caya Punta Brabo 19, Eagle, Aruba.
Inscripcion haci pa un otro persona en bes di propietario of director
Si e inscripcion ta wordo haci pa un otro persona cual no ta e director of propietario di e compania, e persona aki mester presenta cu un carta di autorisacion firma pa e director of propietario di e compania. Tambe e persona mester entrega un copia di e paspoort, rijbewijs of cedula valido di e director of propietario di e compania. Tambe mester presenta cu documentonan rekiri y un lista di tur trahado den servicio, manera specifica akibao.
Documentonan rekiri pa inscribi un Eenmanszaak:
- Uittreksel di Kamer van Koophandel (documento original).
- Nomber di banco y e number di cuenta (documento original).
- Formulier Bedrijfsgegevens (pa inscripcion online no mester esaki).
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Documentonan rekiri pa inscribi un NV, VBA, BV of AVV:
- Statuut (documento original).
- Uittreksel di Kamer van Koophandel (documento original).
- Nomber di banco y e number di cuenta (documento original).
- Beschikking di Ministerio di Finansas y Asunto Economico tocante e permiso di establecimento.
- Formulier Bedrijfsgegevens (pa inscripcion online no mester esaki).
- Registro di Accionnan (documento original).
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Documentonan rekiri pa inscribi un CV, VoF of Maatschap:
- Statuut, Akte van Oprichting of Overeenkomst (documento original).
- Uittreksel di Kamer van Koophandel (documento original).
- Nomber di banco y e number di cuenta (documento original).
- Formulier Bedrijfsgegevens (pa inscripcion online no mester esaki).
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Documentonan rekiri pa inscribi un Stichting of Vereniging:
- Statuut (documento original).
- Uittreksel di Kamer van Koophandel (documento original).
- Nomber di banco y e number di cuenta (documento original).
- Beschikking di Ministerio di Finansas y Asunto Economico tocante e permiso di establecimento (Den caso cu ta aplicabel).
- Formulier Bedrijfsgegevens (pa inscripcion online no mester esaki).
- Un lista di tur trahado den servicio (manera specifica mas abao).
- Un copia di ID valido (paspoort, rijbewijs of cedula) di tur trahado den servicio.
Lista di tur trahado den servicio
Tambe ta entrega e lista di tur trahado den servicio cu nan siguiente informacion:
- Nomber y fam completo.
- Number di identificacion y fecha di nacimento.
- Adres.
- Estado civil.
- Profesion of funcion.
- Salario pa dia.
- Fecha cu a dentra den servicio.
- Number di telefon.
E lista di tur trahado den servicio ta keda firma pa un persona autorisa, acompaña pa e fecha di firmamento.
Inscripcion pa trahado
Despues di e procesamento di e inscripcion e doño di trabao ta ricibi un prueba en escrito cu e ta inscribi na SVb. Tambe e lo ricibi e formularionan di inscripcion pa e trahadonan, cualnan ta presenta na SVb pa inscribi nan mes. Entrante prome di juli 2016 e doño di trabao ta obliga pa duna e trahado e oportunidad pa inscribi su mes na SVb prome cu e cuminsa traha, of e mester inscribi riba e prome dia di trabao, durante ora di trabao.
Ora un trahado drenta den servicio di un doño di trabao, e doño di trabao mester notifica SVb di esaki en escrito. Tambe e doño di trabao mester yena e formulario di inscripcion pa e trahado, pa e por pasa cerca SVb pa haci su inscripcion. Un trahado nobo ta inscribi na SVb personalmente, ademas e doño di trabao ta cuminsa paga prima pa e trahado nobo desde e fecha cu ela drenta den servicio.
Con e trahado por haci su inscripcion?
Pa ley tur trahado tin e obligacion di inscribi su mes na SVb pa ta sigura pa e seguronan social. Pa por inscribi na SVb e trahado mester presenta personalmente na SVb cu e siguiente documentonan:
- Un cedula, paspoort of rijbewijs valido.
- E formulario di inscripcion, yena y firma pa e doño di trabao. E formulario di inscripcion ta obtenibel na e doño di trabao.
Cambionan den situacion laboral
Ora tin cambionan den situacion di un trahado e doño di trabao mester notifica SVb di esaki. Esaki ta conta pa entre otro:
- Na momento cu un trahado nobo drenta den servicio.
- Na momento cu tin un cambio di e estado civil di e trahado.
- Na momento cu tin un aumento di salario di e trahado.
- Na momento cu tin un cambio di adres di e trahado.
- Na momento cu tin un cambio di funcion di e trahado.
- Na momento cu un trahado sali for di servicio.
Doño di trabao cu no ta inscribi of coopera cu SVb
For di momento cu un trahado drenta den servicio di un doño di trabao, e doño di trabao tin e obligacion di coopera cu e trahado pa e ta sigura pa e seguronan di SVb. E obligacion pa ta sigura no ta depende di periodo di prueba, duracion di e trabao ni di e cantidad di oranan di trabao (part-time).
Terminacion di seguro
E trahado su derecho riba beneficionan ta termina na momento cu e trahado no ta den servicio mas. E doño di trabao por haci esaki por escrito. E doño di trabao debe e primanan pa e trahado te cu e fecha cu e trahado a sali for di servicio.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
Segun ciudadano Astrid Vries
ORANJESTAD (AAN): Ciudadano Astrid Vries a expresa su opinion riba e decision pa prohibi un programa na radio pa bay den aire pa dos dia.
“Como ciudadano lo mi tin gana di expresa mi pensamento di e ultimo acontencimento relaciona cu censura di parti di Gabinete Wever-Croes. E gobierno actual a tuma e decision di censura e programa di canal 90 cu tabata permiti pueblo expresa su opinion liber over tur tema regardando interesnan general. E temanan ta varia di preocupacionan simpel te na opinionan expresando malcontento over decisionan tuma door di e gobierno actual.”
Na promer lugar como ciudadano mi ta haya cu tur hende tin derecho di expresa nan opinion. Mi no ta kere si cu lo mester yega asina leu di expresa of menaza cu morto. Cada ken ta responsabel pa e contenido di nan expresion y lo mester di wanta e consecuencianan pa cu esaki. Den e caso recien a expresa di atenta contra bida di promer minister, algo cu no mester yega asina leu pasobra no ta sano yega na tal fase.
Expresando esei mi kier ripiti cu cada ken mester ta responsabel pa loke nan ta bisa of expresa. Loke si no ta corecto ta e forma con e promer minister ta handle e caso aki. Ademas e ta importante pa remarca e dobbel moral di parti promer minister Wever-Croes. Dobbel moral di con? Ta e persona aki como lider di partido MEP y como lider di fraccion den parlamento tabata apoya su simpatizadornan abiertamente ora cu nan tabata carga caha di morto di tur parlamentario durante manifestacion. Niun dia so e no a sali publicamente distancia su mes di actonan asina aki.
Tambe e tantisimo biahanan cu simpatisadornan di MEP a menaza ex promer minister Eman cu morto via radio y medianan sociaal. Kizas e ora ey si e tabata hari y a lubida con serio e tipo di cosnan aki por ta. Su accion di censura full un programa ta mas bien pa trata na baha e “steam” cu tin contra gobierno actual pa e decenas di medida cu ta na caminda.
E ta sona como sifuera niun mandatario di e gobierno actual no kier pa ningun ciudadano expresa nan opinion pa e cosnan malo cu ta sosodiendo den ultimo lunanan. E ta normal cu emocionan por acumula y lo expresa negativo contra e gobierno pasobra cada dia ta mustra cu e ser humano no ta central mas!
Como ciudadano mi ta bay mas leu ainda y ta expresa cu Gabinete Wever-Croes ta duna señalnan di ta un dictadura! Sin conta e hecho cu e ta deliberadamente violando nos constitucion y derecho riba un opinion liber. Pueblo mester realisa cu si un gobierno constantemente ta forsa of trata na prohibi y obstaculisa ciudadanonan di expresa nan opinion nos ta bayendo den un “way of no return”. Nificando cu si bo sigui permiti Gabinete Wever-Croes di viola nos constitucion y derechonan di e ser humano, nunca mas bo lo por stop e!!


text:
ORANJESTAD (AAN): General Store ta desea di anuncia cu nan a firma un acuerdo cu e compania “Do It Best” pa asina promove e tienda na Savaneta como “Do it Best General Store Savaneta”.
Haciendo esaki, e compania lo inverti Awg.200.000 den renovacion di e tienda den e proximo seis lunanan.
Sr. Frans Ponson a remarca: “Nos kier trece e mesun calidad di operacion y servicio na Savaneta cu nos tin na Camacuri. E tienda lo haya un renovacion total cu instalacion y accesorionan nobo , cu un front nobo y cu su servicionan nobo.
Afiliando cu Do It Best, General Store tin acceso na 65.000 producto cu Do It Best tin den su stock na 8 tiendanan di benta cu ta situa na e parti noord di Merca. Productonan special encarga por ta na Aruba den 7 dia. Acceso na e publicacionnan premia di Do It Best tambe lo ta disponibel, asina dunando Aruba catalognan manera Outdoor Living, Tool Book, Pro Tool Planner y Home Magazine.
Do It Best no ta algo nobo pa e area di Caribe. E compania aki tin mas di 4.100 miembro-doño rond di Estados Unidos y den 47 pais rond mundo incluyendo Curacao. Nan tin un poder di compra colectivo di mas di 5 biyon Dollar.
Do It Best General Store ta anticipa un apertura gigantesco na juni 2010 marcando e 55 añanan di servicio di General Store na Aruba.


text:
Kier laga psychiater haci un raport
ORANJESTAD (AAN): Un mucha di 16 aña, deteni den Prison di KIA, a presenta dilanti Hues pa un caso penal cu Ministerio Publico tin conta dje.
Tabata increibel pa scucha cu e caso contra e mucha ta pa posecion di arma di candela. Den sala di Corte tabata presente e mama di e mucha y tambe representante di Reclasering.
FISCAL KIER RAPORT DI PSYCHIATER:
Fiscal a bisa cu e kier pidi pa pospone e caso contra e mucha. Fiscal a mustra cu segun raport di Reclasering y psycologo, lo ta bon pa busca un raport di psychiater. Fiscal a splica cu a papia cu e psychiater di mucha y e ta dispuesto pa atende e mucha y fin di April 2017 lo por tin un rapport cla. Teniendo esey na cuenta, Fiscal a propone 5 Mei 2017 pero den oranan di merdia.
MUCHA MES NO TABATA KIER:
Ta asina cu abogadonan no tabatin nada contra pa pospone e caso. E mama a bisa cu e ta dispuesto pa e investigacion. Segun e mama, su yiu ta rabia cu e ta sera pa algo cu e no a haci. E ta deprimi pa esaki.
Hues a puntra e mucha si e tambe ta dispuesto pa pospone e caso. E mucha a bisa Hues cu e no ta di acuerdo pa pospone e caso.
MAMA A CONVENCE MUCHA:
Hues a pidi e abogadonan pa papia cu e mucha pa mustr’e cu ta pa su mesun bon cu ta pospone e caso. E abogadonan a bay papia cu e mucha pero sin resultado. E mucha a keda para riba cu e no ta dispuesto.
E ora ey e mama a pidi Hues pa e papia cu su yiu. Hues a permiti e mama papia cu e mucha y despues di e combersacion aki, e mucha a bisa cu e ta bay di acuerdo. Hues a bisa cu e ta pospone e caso 4 Mei 2017. Mientrastanto e mucha ta keda sera den KIA.


text:
Yamada na damanan riba lista politico:
ORANJESTAD (AAN)—Un dama a tuma contacto cu redaccion di DIARIO pa comenta cu el a wak un anuncio den corant, unda ta busca un señora pa haci trabao di cas, pero cu e mester ta interno: e tareanan ta cushina, strika, pasa basora y mop, laba tayo, laba paña, y atende e famia den otro cosnan cu nan mester.
Interno kiermen cu e sirvienta aki tin un dia liber pa siman so, un diadomingo, y den resto di siman ni sikiera docter e por bay.
Como cu e ta un hende cu aworaki no tin trabao pero si tin un famia pa cria a yama pa puntra pa salario, y cual tabata su sorpresa ora el a tende cu 745 florin pa luna.
Awor e ta compronde di con damanan local no ta tuma e trabaonan aki pa mas necesidad cu nan tin, pasobra cu e suma ey nan no ta resolve ningun problema economico den nan cas, nan salud ta bay wordo desgasta, nan so tin cu asumi tur trabao cu e hogar ta rekeri anto pa un suma asina abao.
Y comosifuera poco, nan no por biba cu nan famia, ni alomenos despues di 5 of 6 or di atardi, pasobra nan tin cu keda drumi den e cas.
Awor e ta compronde ta di con tanto hende ta pidi permiso pa trece hendenan muher di afo, pa haci e trabao di cria.
Un salario hopi abao di e salario minimo, bao argumento cu e trahador domestico ta haya camber cu baño den e cas y cuminda, loke no ta nifica calor di hogar, ni sikiera ta garantiza un bon trato pasobra no den tur cas ta asina.
E dama cu a duna nos su opinion, kier haci un yamada a tur e damanan cu ta candidato aworaki riba un lista politico pa e siguiente eleccion, pa nan pone man na curazon y tuma e asunto aki na serio, sikiera como hende muher cu nan tambe ta. Y no solamente na vanguardia di e hendenan muher local, e poconan cu ta tuma un trabao asina, pero tambe pa esnan cu ta bin di afo, cu tin biaha ni e permiso cu nan a wordo priminti pe, no ta haya pasobra e doño di trabao no ta cumpli y hopi biaha ta bao menaza di busca pa nan wordo deporta.


text:
ORANJESTAD (AAN): Dialuna, 23 di April, aeropuerto Reina Beatrix a yama un bon bini na e vuelo inaugural di Divi Divi Air for di Corsow.
Barbara Brown di parti di AAA, a duna un palabra di bon bini na e invitadonan y miembronan di prensa y a mustra cu por a mira un crecemento fuerte entre e islanan ABC. Pesey e vuelo adicional aki di
Divi Divi Air ta un desaroyo hopi positivo pa e mercado ey. AAA ta sumamente contento tambe di por amplia cu mas aerolinea. Awor aki tin un total di 25 aerolinea cu ta opera, incluyendo Divi Divi Air den e grupo ey. Divi Divi Air ta mas cu bon bini pa ta entre e partnernan cu ta operando na aeropuerto.
Divi Divi Air no ta opera no solamente cu 6 vuelo pa siman entre Corsow y Aruba, pero un biaha pa siman tin un vuelo di Aruba pa Boneiro y di e manera ey ta amplia su servicio aereo entre e islanan bisiña di Aruba.
Divi Divi Air tin como meta pa opera como aerolinea eficiente y confiabel pa tur e pasaheronan local y tambe internacional cu ta biaha entre islanan ABC. Ta desea Divi Divi Air tur clase di exito den e operacion nobo aki aunke cu a cuminsa caba for di dia 15 di Februari, haciendo e operacionnan aki y awo a dicidi di duna Divi Divi Air un bon bini oficialmente na aeropuerto di Aruba.
Germaine Durand ta CEO di Divi Divi Air y a celebra oficialmente nan vuelo inaugural, aunke cu nan ta bulando pa Aruba caba pa dos luna. Pa varios motibo no a logra efectua e vuelo inaugural te cu awe. Tabata tin un schedule tiki dificil y hendenan no tabata tey. Pero por fin a cuadra e schedule cu por a celebra e vuelo inaugural aki.
Durand a splica cu Divi ta un compania estableci na Corsow for di 2000 y na 2001 a cuminsa cu vuelo pa Boneiro. Awor kier a haci vuelonan programa pa Aruba. Den pasado nan tabata haci charterflights caba pero awo kier haci’e riba un base programa, cu nan tin un timetable.
Awor aki a cuminsa cu dos vuelo, door cu net nan ta cuminsando gradualmente. Manera cu demanda subi, intencion ta pa haci’e di 4 te cu 5 vuelo riba un dia. E vuelo ta sali for di 8’or for di Corsow, yega Aruba 8’or y mey. Sali for di Aruba pa 9’or y mey di mainta. Den fin di siman tin un vuelo directo for di Aruba pa Boneiro.
Esey ta pa haci conexion cu e Mericanonan cu tin cu bay Boneiro di biaha. Si hende cu kier bin di Boneiro bay Aruba, tin esey. Si tin cu bay di Aruba pa Boneiro, e escala pa Corsow ta cortico.
Awor aki tin dos avion. Idea ta si pa den un di dos fase pa expande. Nan tin awor aki nan a lucha pa yega cu loke nan tin. E no ta facil den aviacion. Corsow no tin un aviacion cu no semper ta bay smooth. Pa Divi Divi Air no tabata facil pa yega na e expansion aki. Awor aki cu tin esaki, lo kier bay wak si por conecta e islanan ariba tambe, door cu e meta ta pa conecta e islanan di ex Antias cu otro.
Secretario interino general di economia y desaroyo na Corsow, sr. Girigorie, a comenta cu ta sumamente importante ora ta trata conectividad pa loke ta e laso familiar pero mas leu, e laso comercial. Tin bastante producto y servicio cu ta integra, tanto di Aruba pa Corsow pero di Corsow pa Aruba. Un vuelo manera esaki dimes ta yuda cerca esnan cu ta dirigi pa haci negoshi cu ta yega mainta y bay atardi. Bo ta evita e trayecto di warda hopi riba un aerolinea grandi. Mas conexion bo tin mas actividad economico bo ta genera y mas comercio bo ta genera tambe.
Den e caso di servicio pero tambe di productonan cu ta transporta di Corsow bin Aruba. Tambe tin un posibilidad por ta un tiki menos compara cu un avion grandi, pero si e posibilidad di manda cosnan cu ta urgente di Corsou pa Aruba, cu por contribui na e laso economico cu tin entre e dos paisnan aki.
Esaki sigur ta habri porta pa tiponan di comercio na Corsow cu por haci uzo di oportunidadnan asina pa por expande mas. Esaki ta un prome paso, fortificando esaki, cu miras pa expande nan mucho mas tanto, modo cu bo ta haya mas tanto comercio cu por tuma luga cu prijsnan aceptabel.
Mas tanto bo tin aerolinea ta bula riba e ruta aki, mas competencia bo ta haya pa loke ta e prijs y servicio cu ta entrega y ta contribui e ora cu mas posibilidad pa yega mas ora y na un bon prijs, Girigorie a bisa finalmente.


text:
ORANJESTAD(AAN)— Colegio Arubano tabata tin su Musical cu e tema How to survive. Un show completamente sold-out.
E publico a keda encanta y hopi a keda impresiona cu e nivel di e show. Mayornan mester ta hopi orguyoso pa wak e talento di nan yiunan.
E alumnonan a train duro pa hopi luna y a demostra nan talento.
E musical a wordo organisa pa e activiteitencommissie juffrouw Thais Nava, juffrouw Joslenny Chiquito y Juffrouw Pierangely Wever.
E musical tabata tin diferente parti di e vaknan CKV. Drama dirigi pa juffrouw Femke Hooijmaaijers y meneer Daylan Krozendijk. Baile pa juffrouw Pierangely Wever. Muziek pa juffrouw Joslenny Chiquito y Tarek Nava. Juffrouw Jarissa Dubero a zorg pa e parti di arte.
E topiconan a impacta e publico. Tabata tin tema entre otro di abuso na cas, tragedia den bida y social media.
E musical a wordo completamente gesponserd pa companianan cu a kere den e show. Domino’s pizza, Aruba Climate Control, PWC, ACE Firm Engineering, Kiwanis of Palm Beach, Atco, Banco di Caribe, Compra, Print Media, Renaissance Convention Center, Decoration Center, Van Dorp, Island finance y The Healthy way canteen.


text:
ORANJESTAD (AAN): Prome Minister Mike Eman ta manda palabranan di hopi felicitacion pa prensa awe riba nan dia. E trabao di prensa ta uno di hopi dedicacion. Un trabao cu Prome Minister Eman mes a yega di haci den pasado na 1986 ora cu su ruman Henny Eman a forma e prome gobierno di nos Status Aparte.
Trahando den prensa ta nifica trabao duro desplega door di hendenan motiva. Bibando den un estado di derecho ta duna nos e derecho di tin libertad di prensa.
Un derecho sagrado cu nos a haya danki na esnan cu a bay nos dilanti den luchanan grandi pa logra e derecho aki.
Awe nos ta celebra e dia aki un biaha mas cu hopi ardor, pensando riba esnan cu no por expresa nan mes sin haya nan mes den problema y riba otronan cu ta biba den agonia pa motibo di a expresa nan mes.
Nos na Aruba ta liber pa expresa nos mes, teniendo semper ta cuenta cu otronan tambe tin derecho riba privacidad y un bida trankil. Cu nos tin e derecho di expresa nos mes no kier men cu nos mester mishi cu e bida y privacidad di otronan. Esaki ta keda sagrado. Pabien na tur miembro di prensa awe!!!!


text:
ORANJESTAD (AAN): — Riba 22 di Mei ultimo alumnonan di MAVO schoolnan na Aruba a traha Examen di e materia Papiamento.
Tin un grupo grandi di candidato cu a haci examen di a materia (vak) Papiamento cu tin un descontento hopi grandi den e examen. Un alumno di un MAVO School na San Nicolas a tuma e iniciativa pa por bin dilanti y demostra su mal contento.
Ta aki unda cu e alumno aki a comparti un mensahe rond entre e hobennan di su scol pero tambe cu hopi otro MAVO schoolnan na Aruba. E mensahe aki a trece un union grandi den mayoria di studiante na Aruba cu a haci e examen di Papiamento pa motibo cu tin mesun pensamento cu e hoben aki.
E hoben aki lo tene un accion di firma pa asina demostra cu no ta e so ta di opinion cu “e examen tabata mucho largo pa e tempo stipula pa trahe” pero cu tin mas studiante tambe cu ta comparti mesun opinion. E hoben lo manda hunto cu e accion di firma un carta cu ta stipula nan preocupacion na Inspectie van Onderwijs.
Con pa firma?
– Mester ta alumno di un MAVO school.
-Mester tin e materia di Papiamento den su profiel.
-Mester a haci e examen riba 22 di Mei 2018. (Mester cumpli cu tur exigencia pa por ta un firmante)
Riba diabierna 25 di Mei e hoben lo ta dilanti Joe Laveist na San Nicolas pa 10:30 di mainta y ta warda tur esnan cu lo kier participa den accion aki yega y basha firma.
Pa esunnan di pabou di brug lo tin un persona indica pa por cubri esaki tambe.


text:
ORANJESTAD(AAN)—Siman pasa e foto aki a wordo publica riba prome pagina di DIARIO y cu a trece tambe problema pa establecimento, siendo cu nan no tabata tin nada di haci cu locual e titulo a menciona: “Investigacion grandi tumando lugar relaciona cu traficacion y contrabando di hende”.
E dia prome, un grupo di varios instancia cu “Coordinador Nacional contra traficacion y contrabando di hende” a bishita un establecimento (restaurant) dilanti e joyeria aki Pearl Gems cu ta keda den e area unda tin cantidad di joyeria.
E dia siguiente e Coordinador y grupo a bolbe y a bishita varios joyeria den e mes area den forma di precaucion y e prome cu nan a drenta tabata Pearl Gems y na tur di nan tabata solamente pa pidi documentonan di trabao y di payroll.
Poco mas di diez aña pasa un control similar a tuma lugar den e area aki y tur e establecimento a duna tur cooperacion, esaki ta prome biaha cu esaki a tuma lugar atrobe y segun informacion tur a coopera mescos.
E negoshi aki sinembargo a haya problema pasobra e foto ta mustra e joyeria net na momento cu efectivonan di orden a yega y banco di e doño tambe a bira preocupa cu e negoshi lo ta meti den un of otro asunto negativo, y hasta e banco madre na Corsou a puntra pa informacion y contactonan comercial den exterior ta yama pa haya informavcon di kico ta pasando.
Tin cu menciona cu e negoshi a resulta di no tin nada di haber cu e “entrada di e dia anterior” y e dia aki autoridadnan a djis bishita e diferente joyerianan pa puntra pa ducumentacionnan menciona y nada mas. E foto a wordo saca djis na un mal momento , esta cu e lugar aki tabata e prome cu a bishita e dia siguiente.


text:
LEVERKUSEN, Alemania- E grupo farmaceutico y kimico Aleman Bayer lo bende su rival BASF parti di su negoshi di fitosanitario y simia pa 5.9 biyon euro den metalico. Decision pa haci esaki ta pa motibo cu Bayer lo kier evita sobrecarga y tambe pa por financia e compra di e productor Mericano di transgenero Monsanto na comienso di 2018.
Bayer a informa diabierna di e benta y cu e ta inclui e negoshi di glufosinato di amoniak, cu ta un herbicida y cu e actividadnan cu algun simia, cu den ambos caso a genera benta di 1.3 biyon euro na 2016.
E benta ta depende di si Bayer logra cera e compra di Monsanto.
BASF a compromete su mes di mantene tur e empleadonan di Bayer, cu e mesun condicionnan laboral, al menos te cu tres aña despues di e cierre di e operación.
Casi 1800 empleo lo wordo traspasa. Esakinan ta situa principalmente na Merca, Alemania, Brazil, Canada y Belgica.
“Nos ta haci algo pa trankilisa posibel preocupacionnan regula cu e obhetivo di facilita e cierre di e transaccion cu Monsanto”, presidente die Bayer, Werner Baumann a bisa.
E prijs di 5.9 miyon euro lo wordo ahusta na momento di e cierre di e operación na balor di e inventario transferi pa BASF.
Bayer kier cumpra Monsanto pa 66 biyon dollar (59 biyon euro).
Fuente: https://www.efe.com


text:
ORANJESTAD(AAN): Recientemente e compania Deloite a bin cu un seminario cu a toca tema di e reforma di impuesto.
Segun Michael Leo van Romondt, kende ta tax partner na Deloite Dutch Caribbean, e motibo ta cu e ta mas tanto un continuacion di un seminario cu a tene aña pasa, unda cu a papia di e mesun topico aki caba y e tabata mas den e esfera di e eleccion di aña pasa. Unda cu en realidad kier a wak un continuacion pa loke ta e reforma fiscal sosode.
Tin hopi aña ta papia di reforma fiscal pa Aruba y berdad a yega ora pa e reforma sosode tambe. Segun van Romondt, e sistema fiscal na Aruba ta relativamente anticua y por wak tambe cu tin cierto tarifanan cu ta relativamente halto.
Manera cu a worde menciona den e seminario pa diferente stakeholder, e verschuiving di direct pa indirect lo tin cu sosode rapido. E lo mester sosode claramente na un manera cu ta funciona bon pa e economia di Aruba tambe.
Tabata tin diferente orador, manera uno di Hulanda y tambe prome minister tabata forma parti di e oradornan.
Segun van Romondt, tabata tin como orador profesor Kavelaars. E ta e director di departamento cientifico pa Deloite na Hulanda. E ta hopi bezig cu vaktechniek fiscaal riba tereno fiscal internacional y Europeo. El a duna un parti pa splica mas tanto e cambionan internacional y Europeo cu a sosode ultimo periodo cu a pasa. A haya tambe un splicacion cortico di e cambionan fiscal cu a sosode na Corsou y St. Maarten di e merging partner di Deloite, sr. Julian Lopez-Ramirez.
Señora Luenne Gomez-Pieters, kende ta directora di Departamento di Impuesto tambe a duna un splicacion di e funcionamento di impuesto na Aruba y tambe a tende prome minister di Aruba, señora Evelyn Wever-Croes, duna un splicacion di e plannan cu tin pa e reforma fiscal cu lo mester sosode manera a worde bisa, cu tur speranza, pero 1 di Januari 2019.
Intension ta cu Deloite ta sigui cu tipo di e seminarionan aki. Esaki por wak’e como un tipo di contribucion na e sociedad y economia di Aruba. Tabata tin uno riba GDPR poco tempo pasa. Awo tin un seminario cu ta mas relata cu topico fiscal.
Pero tambe tin seminarionan planea cu ta relata na e futuro di trabao y esey lo ta mas relata na e personal, e hende cu ta haci trabao, con tecnologia, innovacion, lo bay haci cambio den e manera di traha na Aruba. Esey ta bay ta un di e siguiente topiconan cu Deloite lo bin cun’e, van Romondt a splica.


text:
ORANJESTAD (AAN)—Ex-Gobernador Sr. Fredis Refunjol, tambe a wordo invita pa Gobernador sr. Alfonso Boekhoudt, relaciona cu intercambio di idea y pensamento, dentro di e proceso di informacion y formacion cu a cuminza Dialuna di e siman aki.
Prensa, logicamente, a aborda ex-Gobernador cu diferente pregunta. Na prome lugar a puntre kico tin di berdad cu e lo bira e Formador, mirando cu e tabata tin experiencia den pasado cu esaki.
Sr. Refunjol a subraya cu berdad el a pasa den e proceso ey, na 1989 como informador, na 2004 como formador, y como Gobernador el a woedo apunta como informador y formador, pero aworaki e tin e honor di ta un invitado y tur loke ta wordo bisa den e sentido ey ta rumor.
Prerogative di Gobernador ta cu e por invita mas tanto hende posible, pa orienta su mes, pasobra e reunionnan aki ta di orientacion prome cu nombra un formador.
El a menciona cu nan a papia tocante diferente tema, cu logicamente e no por divulga.
Sr. Gobernador a acentua cu tabata tin un eleccion pa scoge un gobierno y pueblo a papia basta bon cla: dos partido cu 9 asiento, un cu dos, y otro cu un asiento y tin diferente alternativa y formanan no convencional si por wordo yama asina.
Na Hulanda y Scandinavia, por ehemplo, el a subraya, tin gobiernonan cu ta wordo tolera y tin Zakenkabinet. Kiermen, tin cantidad di variacion. Na Aruba nan ta compara e programanan poniendo Aruba na prome lugar, interes di nos pais ta mas principal cu tur otro cos. Nos tin hopi reto grandi cu ta warda nos y tur hende sa cual nan ta.
Refunjol a felicita e hobennan politico hopi prominente e biaha aki, cu a participa den eleccion, y el a subraya cu mester atende e topiconan aki na un manera hopi racional. Laga emocion un rato un banda, eleccion a pasa, y ta ora pa pone man na obra.
E ex-politico y ex-gobernador a wordo puntra si e ta kere cu e formacion di e gobierno nobo por bira dificil. El a indica cu e por ta dificil pero si pone tur e puntonan riba un programa y despues yega na palabracion cual partido a hacie, y despues nombra e personanan cu ta bay ehecuta e accionnan, e por ta posible.
El a splica tambe cu durante e sesionnan cu Gobernador ta papia cu tur e politiconan y actornan principal na Aruba, e ta haya sugerencianan y a base di esey e ta tuma e siguiente pasonan. E ta bolbe papia cu esnan cu tin e puntonan y esun cu ta bay bira informador y/of formador ta haya e sugerencianan.
El a subraya cu no necesariamente e informador-formador mester ta un persona sali for di politica, pero un persona cu tin un bista general, y nos tin hopi hende aki na Aruba cu e capacidad ey y cu hopi experiencia riba diferente tema, pero lamentablemente, na Aruba no ta haci uso di nan.
El a pone como ehemplo na Curacao unda cu ex-gobernador sr. Jaime Sale, minister di estado, ta wordo envolvi, entre otro, den e mision di forma un gobierno. Pero tur tema cu ta di interes e ministernan ta yame pa papia cune door di e experiencia cu e tin.
Na Aruba den nos mas cu 30 aña di Status Aparte tin hopi hende cu experiencia y mester haci uso di nan, segun ex-gobernador sr. Refunjol.


text:
TAIWAN, China- Un profesor di e Universidad Nacional di Chung Cheng (Taiwan) a inventa un nanochip cu por tumornan maligno den e prome etapa di cancer, den solamente 30 minuut. Esaki segun un informe di e Central News Agency Taiwanes.
E dispositivo innovador aki a wordo desaroya pa dr. Jen Chun-ping, y su chip ta capas di detecta tumornan den e sistema sanguineo di pashentann, ora cu e volumen di e proteina specifico di cancer ainda ta den nivelnan abao.
E metodonan tradicional di diagnostico ta capas solamente di detecta e tumor ora cu e ta den un concentracion grandi, den e etapa posterior di cancer. Ademas, e chip nobo ta rekeri unicamente cinco microliter (5/1000000 parti di un liter) di sanger of urina y un aplicacion di voltahe abao (36V) pa analisa e muestra.
Awor Jen ta buscando socionan pa e comercialisacion di su chip, pero tambe e ta cooperando cu investigadonan Ruso pa desaroya un tecnologia similar cu ta detecta e malesa di Alzheimer.
Cientificonan a desaroya chip capaz di detecta cancer trempan
TAIWAN, China- Un profesor di e Universidad Nacional di Chung Cheng (Taiwan) a inventa un nanochip cu por tumornan maligno den e prome etapa di cancer, den solamente 30 minuut. Esaki segun un informe di e Central News Agency Taiwanes.


text:
ORANJESTAD (AAN): Relaciona cu e accidente fatal di Diadomingo atardi na haltura di Roccoco Plaza, ainda polis ta buscando e chauffeur cu supuestamente lo mester a causa e accidente fatal door di no duna preferencia na e victima riba e vehiculo ATV, esta “Quad Racer”.
Departamento di trafico ta buscando e chauffeur di pick up blanco, debi cu informacion cu nan a haya na e lugar di accidente ta conflictivo. Un hende a bisa cu e ta un Chevrolet S-10, otro ta bisa Ford F-150.
Un testigo a bisa cu tin 1 hende den e vehiculo, otro ta bisa 2 hende den e pick up.
Loke si ta cuadra den e declaracionnan di e testigonan ta e descripcion di e chauffeur: E ta un homber color bruin, cabey rasta, cu tatuahe na curpa, y e tabata stuur e Pickup blanco.
Cualkier hende eybanda cu por tin hasta videocamera na cas ta graba 24 ora pa dia, y cu tin bista pa caminda, por fabor revisa e video pa haya mas detaye.
Polis ta pidi cualkier persona cu por sa algo pa yama tiplijn duna informacion anonimamente 11141 of yama central di polis na 100.
Tambe por manda nan un tip via facebook na “Prevencion di Crimen” of e-mail na jclarmonie@kparuba.com.


text:
ORANJESTAD(AAN): Obispado tin un rol den e asuntonan di Colegio Arubano. Nos a papia cu Obispo Monseigneur Luis Secco, kende a splica cu tabata tin diferente encuentro na Aruba.
Tabata tin tambe un bunita ocasion, caminda cu SKOA a organiza hunto cu e Instituto Catecismo y Diocesano hunto cu Pader Jairo Maduro, un encuentro InterAmericano di educacion Catolico, cual a bay hopi bon. Tabata durante di e temporada di Februari y a reuni un grupo di casi 30 docente of representante di tur pais di America Latina y Caribe, cu ta responsabel di e schoolnan catolico den nos continente.
Papiando specificamente di Aruba, di nos schoolnan Catolico, a renoba e directiva di SKOA y esey tambe ta un señal positivo di renobacion di busca personanan cu por haci un trabao manera animacion di nos educacion catolico, di nos schoolnan catolico na Aruba y tambe a tuma contacto ultimo tempo cu e directiva di Colegio Arubano. Tin cu bisa cu SKOA ta un institucion catolico cu a ricibi for di Frater y Soeur y padernan.
Un herencia bunita di tanto religioso cu a traha pa schoolnan catolico durante hopi tempo. Awo tin e institucion aki di school catolico den man di un grupo di laico. Pero tambe cu e caracteristica cu e instancia of e fundeshi catolico. Ta pesey a insisti pa por scoge of screen personanan cu ta mustra tambe balornan di fe. Claro awendia bo por bisa cu no tur maestro cu tin ta catolico den nos schoolnan basico y avansa. Pero nan mester acepta e protocol y tambe loke ta e normanan di un school catolico. Pesey nan a acepta di bin yuda e schoolnan catolico.
Hopi di nan ta duna un ehempel, hasta mas miho cu nos como catolico tin biaha, unda cu nan ta formal y responsabel. Unico cos cu tin ta, cu mester mehora nos comunicacion. E tarea di comparti preocupacionnan, e bon contacto cu mayornan, loke ta yama tambe un comunidad dinamico cu ta reuni docente, mayor, alumnonan y pastoor di parokia pa aina forma e triangulo of hasta e cuater parti di loke ta un bon animacion di un school, sea school catolico, tambe un school publico.


text:
Cu su participacion den e “Airbit Master-Class” na London
ORANJESTAD (AAN): Marc Erasmus, mihor conoci artisticamente como Marc Era, ta un hoben cu a cuminza den mundo musical na edad di 12 aña ora cu su interes a lanta riba tereno di Dj.
Den entrevista el a comenta cu su tata tabata Dj den añanan 80’s y esey di mes tabata un motivacion p’e. Su tata a siñe cosnan basico y asina el a cuminza experimenta como Dj trahando mezclanan. Su interes a sigui crece y asina a yega na produci su propio musica. Y esey ta locual e ta haciendo aworaki.
Despues di un par di aña di experimenta, el a lanza su propio produccionnan unda su seguidornan por scuche riba SoundCloud of Youtube. Casi 8 aña despues, awor e tin un audiencia di casi 200 mil hende for di rond di mundo.
Marc a laga sa cu locual e ta crea ta musica electronico pero tambe cu hopi soul.
“E ta un flavor di loke tin caba, pero e tin tambe e next generations. E sonido, e sinti di esey, un vision nobo, un arte en general ta logra den mi musica”.
ESTUDIO
Marc Era a caba su scol. El a bay Maria College y despues Colegio. Pero na Colegio el a sinti cu su focus tabata mas den e area di su musica y ta net e momento ey su produccionnan a cuminza expande internacionalmente te na paisnan manera Saudi Arabia, Francia, Canada, Miami, New Orleans, Chile, Ecuador, entre otro.
Tog e kier a caba su scol y asina el a cuminza sigui e GED Program na International School of Aruba. Den un aña, el a caba scol y haya su diploma. Aworaki e ta preparando pa otro aña bay Seneca College na Canada unda e lo studia Liberal Arts cual ta encera Ciencianan Social manera Filosofia, Politica, Filosofia di arte, Trabao Social, entre otro.
Asina cu Marc caba e studio aki su meta ta pa atende e Arts Program na York University na Canada. Akinan e lo haci su Bachelor, Master y PhD den Arte. Su intension ta pa e bin bek Aruba y duna les di Arte.
CREANDO UN CARERA
Aworaki, como un artista reconoci caba na nivel local y internacional, Marc kier dedica e aña aki na haci algo prome cu e continua su estudio na Canada y asina a aplica pa participa den e Airbit Master-class cu ta bay tuma luga na London.
E ta conta cu Airbit ta un plataforma cu a wordo crea y e proposito di dje ta pa conecta productornan rond mundo pa crea un carera rond di musica. Riba e plataforma aki nan por bende nan produccionnan of nan ideanan cu artistanan reconoci caba of artistanan cu ta cuminzando nan carera. “Bo por colabora cu cualkier hende rond mundo via e plataforma aki”.
Esaki, pa Marc Era lo ta un tremendo oportunidad pa por reforza su carera y por siña for di artistanan y productornan renombra na nivel mundial. Algun luna pasa, el a pone como meta pa haci mas conexionnan cu por beneficia su mes como productor di musica electronico.
Di e manera aki el a yega na Airbit y el a registra. El a cuminza prepara su “Profile”. A pone su prome instrumental pa bende eyriba y a haya varios hende cu a scucha e instrumental. Despues Marc a haya sa di e Masterclass.
MASTER-CLASS
“Kico lo pasa si mi lo aplica? Nunca mi a pensa cu mi lo a wordo acepta”, Marc a bisa. El a wordo acepta locual ta un satisfaccion masha grandi mes. E hoben ta focus semper riba expande e nivel di su arte y pa e motibo ey, awor cu el a wordo acepta pa e master-class su intension ta pa bay London y siña mas hopi cu e por, bin bek Aruba cu su conocimento y comparti cu productornan/artistanan actual, sigui crea produccionnan, eleva e nivel di produccion di Aruba na nivel internacional como local mes.
Marc su deseo tambe ta pa yuda artistanan cu ta cuminzando nan carera. Motiva nan, a expresa.
NECESIDAD DI SPONSORSHIP
Pa yega te na e master-class mester di fondonan. Marc ariba su mes no lo por logra yega na e suma pa haci su soño un realidad. Pero, e ta haci un petishon di sosten for di algun sponsor cu lo por ta dispuesto pa yude yega te na London y cubri e gastonan envolvi.
Comerciantenan, organizacionnan y tambe pueblo por yuda Marc haci su soño un realidad. Comercio por aporta cu placa pa Marc yega na su meta financiero y pueblo por yuda door di su cumpra su arte, su musica cu ta disponibel riba su facebook page como tambe directamente haci contribucion na su cuenta di banco.
Pa mas informacion por tuma contacto cu Marc Era via email na marceramusic@gmail.com. E master-class ta cuminza 1 di September awor y cu sosten di comunidad e soño aki di Marc lo ta un realidad.


text:
Resumen di Flex Team periodo 19 te cu 25 maart 2018
Durante e simannan cu a pasa, a bolbe tene controlnan na nivel nacional.
Aglomeracion di hende na altura di luganan conoci pa polis manera Manuelitos, Hotel Bacarat, casnan di pueblo Noord, Madiki, casnan di pueblo Seroe Patrishi un biaha mas a actua cu man duro pa cu esaki.
Luganan manera Lekker y Olde Molen, Cas Casuela, a wordo controla y polisnan a zorg pa despues di ora di cera tur hende a bandona e sitio lo mas pronto posibel.
Aglomeracion na altura di Eagle Beach
Tur grupo cu durante oranan nocturno tabata na altura di Eagle Beach, bebiendo bebidanan alcoholico y bou di muziek duro a hala nan atencion y cori for di e luga. Y esunnan cu polisnan tabata tin un of otro sospecho, a wordo controla. Diadomingo tabata e prome dia di campamento. Den oranan di merdia por a cuminsa pone e tent y hutnan.
Aglomeracion di hende ariba parkinglot di The Village
Tur grupo cu durante e oranan di anochi tabata para den e parkinglot di The Village, bebiendo alcohol, polis a hala nan atencion y cori for di e luga. Esunnan ariba cual polisnan tabata tin algun sospecho a wordo controla.
Detencion di persona ilegal
Diaranson 21 di maart, pa mas o menos 2 or y 50, polisnan a tuma nota di cu patras di un casita di lotto den Koningstraat tabata tin algun adicto ambulante tabata humando base. Ora cu polisnan a baha for di e patruya, un di nan a cumisna cana bay den direccion noord. E tabata tin un rugtas preto grandi ariba su lomba. Ora cu el a ripara cu polisnan a sigui su tras, el a cuminsa core. E persecusion a sigui den Boliviastraat, Nicaraguastraat, unda cu el a laga su tas cay, y el a sigui core den Weststraat, Braziliƫ straat. Aki el a bay sconde tras di un auto. Ora el a wak e patruya ta acercando, el a cuminsa core bay direccion Colombiastraat. Tras di e percela el a bula den cura y a sigui core den e caya ya menciona. El a wordo teni na su jeans. El a sigui resisti y a purba di bula e cura di hero. Despues di esaki e no por a wanta mas y a laga los. El a declara cu tabata kedando ilegal riba e isla. El a wordo deteni a base di e violacion di e ley di LTU. El a wordo transporta pa e warda di polis Oranjestad.
Controlnan
Aki a tene control ariba varios auto y a bin haya cantidadnan chikito di marihuana, sakitonan di cocaina, algun piedra, sker, cuchiu, mashin di mula cocaina cualnan a wordo tuma den beslag.
Resumen di siman 19 maart te cu 25 maart 2018
A tene un total di 103 control.
Tabata tin 9 detencion
6 (seis) relaciona casonan di droga
2 (dos) pa violacion di arma di candela
1 (un) pa violacion di ley di LTU


text:
Kralendijk – Diesinku di òktober ta dia mundial di laba man. Tur aña riba e dia aki ta para ketu na e importansia di laba man ku habon. Laba man ta un manera fásil, efektivo i pagabel pa prevení malesa i salba bida di hende.
E tema di e dia pa e aña aki ta ‘Our Hands, Our Future’: Nos Mannan, Nos Futuro. E tema ta hasi nos atento riba e echo ku laba man ku habon ta protehá nos salú. Ku esaki nos ta konstruí nos mes futuro, esun di nos komunidat i esun di mundu henter.
(fuente: wèpsait RIVM)
Labando bo mannan frekuentemente, bo por prevení ku vírùs i bakteria ta plama. E ora ei pa un gran parti por prevení malesanan di infekshon manera diarea. Un bon higiena di man parsialmente por prevení grip tambe.
Ki ora ta hopi importante pa bo laba bo man ku habon?
⦁ promé ku prepará kuminda i promé ku kome;
⦁ despues di usa tualèt;
⦁ despues di limpia kurpa (kambia pèmper) di un beibi/mucha;
⦁ despues di karisiá bestia (di kas);
⦁ despues di hunga pafó;
⦁ despues di hasi limpiesa, tambe despues ku bo usa un paña pa laba kos kuné;
⦁ despues di tosa, nister òf supla nanishi.
Kon bo ta laba bo mannan mas mihó?
⦁ muha bo mannan bon.
⦁ tuma un tiki habon, preferiblemente habon líkido for di un dispènser.
⦁ tuma sufisiente tempu pa frega bo mannan riba otro, sòru pa e parti ariba i e parti abou ta bon tapá ku habon.
⦁ frega tur e punta di dedenan bon ku habon i tambe bou di bo uñanan.
⦁ frega meimei di bo dedenan tambe.
⦁ spula e habon kit’é kuidadosamente.
⦁ seka bo mannan bon ku papel òf ku un sèrbètè limpi i no lubidá e kueru meimei di bo dedenan.
Ku e mensahe aki gustosamente e departamentu di Salubridat Públiko ke informá pueblo tokante e importansia di laba man ku habon. Bo salú ta den bo mes man. Un bon salú ta nifiká pues man limpi!


text:
Mientras cu mercado latino a mustra reduccion…
ORANJESTAD (AAN): E relato mensual di Bando Central di Aruba ta indica cu na maart 2018, e cantidad di turista a registra 98.467 bishitante, cual ta 8.334 bishitante (+9,2 porciento) mas cu na maart 2017.
E crecemento aki a resulta principalmente door di un expansion den e mercado Norte Americano (+9.265 bishitante of +13,1 porciento). Esaki a wordo parcialmente mitiga pa un reduccion den e mercado Latino Americano (‐1.770 bishitante of ‐16,1 porciento).
MAS TURISTA MERICANO Y MENOS VENEZOLANO
E subida den e mercado Norte Americano a resulta principalmente door di mas bishitante for di Merca (+8.729 bishitante of +13,4 porciento). E caida den e mercado Latino Americano a wordo causa primordialmente pa menos bishitante for di Venezuela (‐2.698 bishitante of ‐65,5 porciento).
TURISTA CRUCERO
E cantidad di turista crucero a registra un aumento di 1.468 bishitante of 1,5 porciento te na 101.237 bishitante na maart 2018, compara cu maart 2017. E cantidad di barconan a baha for di 41 na maart 2017 pa 40 na maart 2018.


text:
ORANJESTAD.(AAN):– Awe ta lansa e pregunta si tin choller via di ministerio publico ta goza di privilegio. Na varios ocasion e mesun pregunta a wordo lanza den direccion di polis, di parti esnan sera den KIA. Ta lo siguiente: poco dia pasa polis a detene e choller “Chito” como sospechoso cu tabata trata di saca un tas pega den portanan di un establecimento den Caya Betico Croes. Patruya cu a bay atende e caso a tuma nota cu na skina tabata para un homber color scur cu lo ta “Para Wak” si tur cos lo ta o.k. pa e para wordo tira pa su brother cu tabata trata di saca e tas.
Ora cu polis a gara “Chito” a bay check pa e homber color scur cu lo tin como tarea pa “Para Wak”. Dialuna ultimo pa 5’or y 53 minuut di marduga central di polis a dirigi patruya di Oranjestad na un tienda den Caya Betico Croes cu ta bende paña pa baby. Segun informe supuestamente dos choller tabata pisca paña di baby.
Na momento cu polis a blo na e sitio nan a topa un homber color scur bisti cu t-shirt blanco cu a cuminsa move for di e lugar na careda ora cu e lo a nota presencia di patruya. Polis a core tras di e homber pero sin por a gare ya cu nan a perde tras di e deposito di la Linda.
Pero den vecindario, polis a topa e conocido di husticia cu mas di 30 aña ta e choller “Chito”.
Polis a puntra “Chito” si acaso e por sa of wak algo y su contesta tabata cu e tabata hasi limpi y el a wak e gai pero e no sa kende e ta.
Tanto paña di baby cu e gai laga atras tambe e bicicleta cu aparentemente ta pertenece na e homber color scur a keda confisca pa lo mas investigacion. Tin fuerte sospechoso, e biaha aki e situacion ta otro, cu“Chito” ta esun cu a “Para Wak” pa su brother trata di tira para.


text:
ORANJESTAD (AAN): E aspecto di derecho di pashent ta un tema cu mundialmente ta actual, sinembargo na Aruba e discusion a perturba door cu tin cierto persona y of un otro partido ta bringando pa un dimension adicional cu ta basicamente uso di cannabis recreaccional, algo cu partido POR no ta para pe.
POR ta para pa podernan curativo di matanan via uso medicinal y na un manera cientificamente controla, sea si e ta por ehempel seida cora, seida berde of cannabis. Parlamentario Andin Bikker a duna di conoce cu na Merca tin estadonan caminda cu e pashent por purba medicinanan prometedor cu ta den desaroyo ainda, e asina yama “early access programs”. E ta un dimension cu Aruba tin mester (ela yega di presenta un mocion riba esaki), y na unda cu lo por haci cambio masha chikito den nos leynan, si ta necesario.
E discusion cu a bin den nos comunidad cu a pone tur cos den un solo skina ta cu e aspecto curativo medicinal a worde perturba door di esnan cu ta bringando pa haya adicionalmente e dimencion recreaccional di cannabis, pero esaki ta algo cu Partido POR no ta para pe. Mester ta hopi cla cu Partido POR , E Forsa Nobo, no ta para pa demencion recreativo ey.
Mester corda cu den e debate reciente di Camara di Comercio tur partido a declara di ta para pa e aspecto medicinal di cannabis. Partido POR no ta un partido cu ta papia so, pero cu a dicidi di bin cu un candidato cu conoce entre otro e materia aki y cu pues por papia riba e aspecto medicinal, no e aspecto recreativo. Segun Bikker ta comprendibel y logico cu cualkier persona cu no ta haya cura cu medicina normal (“allopathico”) y cu ta sufri diariamente, den su situacion lo kier pa introduci dimensionnan adicional y alternativo riba e tereno di medicina.


text:
ORANJESTAD (AAN): Despues di planifica y prepara presupuesto mester trece inversion necesario pa por agiliza e problematica di terenonan, siendo cu no tin tereno disponibel.
Minister di Infrastructura, Sr. Otmar Oduber, ta amplia mas ariba e tema aki.
Por sigui bisa cu no tin tereno, pero mientras tanto DIP tin un lista di 13 mil hende cu ta wardando ariba un tereno. E mandatario a sigui bisa cu el a scucha Sr. Candelario ‘Booshi’ Wever ta papia di cu e Minister tin un bunch di placa.
Esaki no ta e caso, sino cu tin un planificacion cu a worde traha, caminda cu e.o. un di cuater e prioridadnan ta vivienda. Den e caso aki percura pa tin fondonan pa DOW por paga pa por haci ‘verkavelingsplan’, habri esakinan pa crea oportunidad pa nos hendenan. Esaki den pasado no tabata e caso.
E Minister ya caba ta bezig caba pa e otro aña cu e 1000 terenonan cu mester worde saca cu henter un planificacion pa esaki.
Respetando y conforme cu ROP a worde a habri un cantidad dilugarnan cu tin posibilidad y ta kedando cla cu esaki. Ta encera cu den e proximo añanan ta traha casnan cu ta bay halto, unda cu hendenan ta biba den edificionan cu ta bay ariba. Esakinan ta worde yama residencianan priva.
Cu e concepto aki tur hende por biba den edificio bay ariba manera Merca y tur parti dimundo, un cu bon prijs pa parehanan jong, young professionalnan of mamanan soltero cu tin bon trabao pa logra nan mesun cas.
Alavez ta bezig cu un fundacion nobo pa traha banda di banda di FCCA cu lo bay pa cuminsa back cu construccion di casnan social caminda cu e aña aki tin como 200 planifica hunto cu FCCA pa trabao por cuminsa. E ta un prioridad.
Aki dos siman lo sali un destaho publico pa por haci Kadaster totalmente digitalisa, den sentido cu ta bin fotokaartnan, lo scan henter Aruba mediante di dronenan pa por hinca esaki electronicamente den e sistema. E algo moderno, esaki kiermen cu lo por ofrece esaki tambe pa bende pa e companianan den sector priva.
E tecnologia aki ta totalmente moderno ora ta bende e servicio aki pa e sector priva cu na e momento aki tin 70% den man di sector priva y 30 % ta keda di gobierno. Enbes cu mester bay cu cos di midi, e ta hopi mas facil pa midi tereno. Awo nan ta bay bira totalmente digitalisa.
Riba esaki hasta cierto momento Notariskantoor nan mes por haya acceso na ora di ora tin cu pasa un acta pa un tereno y e cliente ta paga pa esaki. Esaki ta un servicio cu ta worde crea anto den e cuadro aki tambe kier pa cadaster den futuro por tin nan mesun fondonan y por opera for di gobierno di forma independiente for di gobierno.
E mandatario a sigui bisa, cu a base di e entrada di un persona cu e tin cu mustra kico ta e financiamento cu e por logra pa traha su cas. A base di esaki ta calcula di ki tamaño por traha un cas y ta poni den e beleid nobo cu 30 % di e tereno mester ta construi. Si ta resulta cu un hende por traha un cas di 100 mt² e por haya un tereno di 330 mt² como cas. E ta mas miho pasobra e por worde manteni, no mester haci gasto di basha di vloer, mantencion y mas y mas hendenan kier terenonan mas chikito.
Tambe a ripara cu e hende kier un pida terenonan mas chikito siendo cu pakico kier un tereno di 600 of 700 mt si toch ta bay construi 100mt y e ta bay ta un perdida total di tereno cu no por mantene, y p’esey ta keda administra manera fear conforme nan entrada y e vierkante plan tambe ta worde prepara.
Pa locual ta e fundacion nobo, Minister ta internamente den combersacion cu un grupo serio for di aña pasa. E intencion di e aliansa nobo cu gobierno kier cera, cu e intencion cu por bay acapara e bashi cu tin di un hende cu ta bay aplica pa un cas social of si e no ta aplica pa un cas social, e next oportunidad cu e tin, ta un 300 of 350 mil Florin bay ariba. Tin un gap grandi entre cas di 100 cu 300mil Florin y eynan cu gobierno tin un responsabilidad nobo , unda cu lo kier percura pa hendenan bin na remarke pa e tipo di casnan aki tambe, segun e mandatario di Infrastructura, Sr. Otmar Oduber, a splica.


text:
ORANJESTAD (AAN): Dialuna ultimo IPA a cuminsa oficialmente cu su aña academico 2018-2019 pa su studiantenan. Un total di 65 studiante nobo a cuminsa e aña academico aki cu nan estudio na IPA.
Ta trata di studiantenan cu a scoge pa haci e estudio di maestro pa Enseñansa Primario, Bachelor Papiamento y Movecion y Salud. E instituto ta sumamente contento pa e interes cu e hobennan y adulto di Aruba tin pa sigui un estudio den ramo di educacion.
E programa di siman di introduccion a inicia cu un discurso di directora general señora drs. Marilyn Richardson. El a yama henter e comunidad di IPA bonbini y alavez desea tur presente un aña exitoso. Den su discurso el a enfatisa e importancia di e profesion di maestro.
El a splica e studiantenan cu un maestro tin un rol grandi den e desaroyo y formacion di nos muchanan. Alavez el a duna e studiantenan un bista general di e proceso cu e studiante lo pasa aden pa desaroya su mes profesionalmente. El a pidi e studiantenan pa nan ta hopi dedica na nan estudio y pa nan haci nan maximo esfuerso pa bira un maestro extraordinario cual ta necesario pa sigui hisa e calidad di nos enseñansa y e desaroyo di nos muchanan.
Siguientemente a introduci e team di docente, personal di sosten y e klasnan. Sra drs. Melendy Neuman a declama su poesia Un Experencia Nobo na e studiantenan, specialmente esnan cu a caba di cuminsa cu nan trayecto na IPA.
E poesia ta inspiracion y creaccion propio di señora drs. Neuman den cua e ta enfoca riba experencia nobo y e puntonan di atencion cu e studiantenan mester tene cuenta cu ne durante nan estudio na IPA. A clausura e parti oficial cu un icebreaker pa studiante cera conoci cu otro na un forma recreativo.
Despues di esaki e studiantenan a sigui cu nan mentor cu un programa di introduccion special. E siman di introduccion ta finalisa cu e asina yama IPA-Kamp cu ya a bira un tradicion den e prome siman na IPA. Esaki lo tuma luga diahuebs y diabierna binidero. Nos ta desea e comunidad di IPA y tambe tur maestro y tur nos muchanan den nos enseñansa na Aruba hopi sabiduria, bon motivacion, gran perseverancia y hopi creatividad y inspiracion p’asina 2018-2019 ta un aña escolar exitoso.


text:
ORANJESTAD (AAN) – E studiante di Instituto Pedagogico Arubano (IPA), Carolien Broeksema, a efectua un viahe di estudio y a bishita New York University, pa un pasantia, cual tema central ta nos Planeta.
E hunto cu dos studiante mas L. Wever y S. Oduber, a bay cu e meta di investiga cu tin den e comunidad di e Ciudad di New York y haciendo nan pasantia nan a ripara cu e Universidad mes, ta mas basa riba educacion di medio ambiente y vocabulario ambiental.
Pa enfoca riba esaki y wak con nan ta trata e tema den scolnan basico aya, y con e participacion di e muchanan eynan mes ta, y a bishita varios scol y base di esaki a busca den literatura kico ta e beneficionan di educacion tocante medio ambiente y su importancia, vooral cu aworaki na Aruba nos ta enfocando mas riba sostenibilidad y e importancia di esaki.
Aworaki ta toca nan bay den practica y siña e muchanan kico ta medio ambiente, kico ta e vocabulario uza hunto cu esaki, pa asina nan compromete mas cu e aspecto aki, ademas di participa y duna nan sosten ya cu nos futuro ta nos muchanan.
Nan kier promove e concientizacion cerca no solamente e mucha pero henter comunidad, pa nos ta mas conciente di kico e realidad ta, cu no ta solamente berde pero mucho mas cu esey.
Tin un diferencia entre e parti di naturaleza entre Aruba y New York, segun e studiante. Aya e organizacion ta hopi mas avanza, pero nan no tin e naturaleza mescos cu nos tin akin a Aruba. Nos tin nos lama, nos cunuco y nos flora y fauna, locual tambe nan tin, pero aya nan no ta bay den naturaleza pa e muchanan experiencia kico esey ta.
Nan tin e posibilidad pa hacie y nan organizacion ta hopi mas avanza cu nos y ta importante pa e bira un posibilidad pa na Aruba tambe por implemente, pa asina bay na e lugarnan aki. Por ehemplo, e parke di barbulette cu tin na Aruba habri e acceso pa scolnan bay eynan pa nos muchanan ta den ambiente pa siña mihor.


text:
ORANJESTAD(AAN): Algo pasa di 1’or di atardi ex pareha di un homber cu tabatin auto para dilanti Carex Paper a destrui glas di vehiculo.
Tabatin mester di Polis pa atende cu e situacion fastioso. E Hyundai Getz color oro para dilanti edificio tabatin backshield kibra y scheur na e widnshield ora autoridad a yega
E homber a conta cu pa algun tempo su casa kier bay e cu e auto. E homber a kita spark plugs di e auto pa asina ora e ex-casa pasa no por bay sin mas cu e auto. E señora den su rabia a uza jack di auto pa kibra e glasnan.
E caso awor ta den man di Recherche.


text:
Raymond Maduro di ALVAST
ORANJESTAD (AAN): Directiva di Sindicato Alvast a reacciona riba declaracion di director di NV Elmar. Nan ta bisa claramente cu loke el a bisa na prensa, no ta loke realmente a socede
“E no ta manera cu Sr. Henriquez a trece cos padilanti,” un informe di Raymond Maduro di Alvast ta mustra. “Cosnan no a bay asina”.
Segun Maduro, loke cu a pasa e dos trahadornan di NV Elmar ta cu un di nan ta un persona di staf cu ta supervisor den Magazijn y e otro ta un trahador cu ta afilia na e sindicato STA.
Ta asina cu Diahuebs mainta pa 8:00 am, a manda yama e trahador cu ta Supervisor pa papia cune, y ora cu el a yega ariba na e oficina di e Director, el a topa cu Sr. Henriquez y dos persona mas cu ta traha cu e compania Forensico aki y nan a splike pa e duna su cooperacion na e preguntanan cu nan lo bay hacie.
Den prome instante e trahador no a ripara of sinti cu lo ta trata di un investigacion andando riba dje, pasobra nan a entrege un papel cu algun pregunta y pa e contesta nan. Y riba e papel ta skirbi cu ta pa interview.
Pero mientras e tabata sigui yena e papel, el a cuminsa ripara a base di e preguntanan ariba e papel cu no tin nada cu ta indica of tin di haber cu e preguntanan pa un interview riba e papel, of cu ora bo ta entrevista un hende.
Aki e trahador a bira puntra nan e ora ey, pakico realmente el a wordo yama ariba. Aki e señora cu ta traha cu e compania forensico a conteste cu nan trabao ta encera haci onderzoek na compania riba fraude, ladronicia y cu placa di compania nacional etc.
Esaki a impulsa e trahador pa bisa nan e ora ey, cu si ta asina e kier un abogado acerca, of un representante di sindicato Alvast. Nan a conteste cu esey no por y cu e no por tin contacto cu ningun hende, y e no por haci uso di su celular pa yama.
Tambe nan a bisa e trahador, cu tanten cu e no caba di yena e formulario y firme, e no por bay for di e oficina. Nan no a permitie di bay cas bay come merdia, y a sigui ‘hoor e’ te cu 7:30 pm, esta anochi.
Esaki ta na unda cu el a cuminza cansa y door di presion y stress, a haye ta firma contra su boluntad pa asina e por a bay su cas.
Pa Directiva di Sindicato Alvast, nan no ta acepta e abuso autoritario aki di Sr. Henriquez, y pa Sindicato Alvast e director aki ta hopi fout bezig, pasobra e mester a aserka HR (Human Resources) prome y laga nan papia cu e trahador prome, y mustre y hala su atencion riba loque cu nan ta sospecha di dje, y nada di esey no a tuma lugar.
Pero gerencia a prefera di bypass nan Human Resources y bay busca e compania forensico aki.
E trahador aki tin 33 aña di servicio y Sr. Henriquez no sa trata su supervisornan, y realmente mester ta su back-bone of su man drechi di cual cu nan no ta, y a dicidi di bay lanta un Sindicato cu ta Alvast pa asina e organizacion aki si sali na vanguardia di miembronan.
Nan ta lamenta cu Director Sr. Henriquez no tin comunicacion at all na compania cu Sinidcatonan.
Sindicato Alvast a subraya, cu nan no ta contra un investigacion, pero si e mester conta pa tur hende di grandi te cu e trahador chiquito.
Pa directiva di Alvast, e sistema con Sr. Henriquez handle cu e investigacion ta laga hopi di desea. Bo no por tene un trahador contra su boluntad pa bo laga haci un investigacion! Sr. Henriquez no por tuma husticia den su man.
Pues cueste loke cueste, den wowo di Sindicato, loke a pasa aki ta un secuestro! Y segun Raymond Maduro, president di Alvast, pesey nan lo bay haci un denuncia na Ministerio Publico tambe.


text:
No ta un secreto cu hopi hende no ta pagando pa nan bakinan di sushi, esaki ta mas tanto e bakinan comercial. Sra. Marelva Wever, Manager Financiero di Serlimar, ta splica kico ta e plannan pa toch logra cobra e suma aki, cu ta surpasa 3 miyon florin.
Sra. Wever a bisa cu comerciantenan cu no ta paga y tameb comerciantenan cu a stop cu nan servicio, Serlimar ta bezig ta recogiendo e bakinan bek. Pa loke ta trata e otro branch, prome cu final di 2017, Serlimar a cera su sucursal na Paradera y a establece na Tanki Flip 14, banda di e rotonde di Brandweer.
E accion di cobransa ta tur luna nan ta bezig ta manda factura, nan ta manda e comerciantenan incasso y hasta carta di recordatorio nan a haya. Pero e parti di seriedad pa paga Serlimar, esey ta falta. Tabata tin motibonan pa cual no a bay busca e bakinan prome, door cu e purba toch di yega na un solucion. Pero awo cu tin un Management Team nobo, awo a dicidi cu miho ta pa cuminsa aplica e sancion y kita e containernan pa asina saca un reaccion di e clientenan.
Serlimar ta habri pa areglonan di pago, no necesariamente mester paga e retraso di biaha, pero por yega na un areglo di pago. Pa esaki por pasa na cualkier sucursal di Serlimar.
Tin algun caso di barinan comercial di 1100 poni na e cas, esaki lo ta pasobra no tabata registra den e database di Serlimar den servicio residencial. Por ultimo, Sra. Wever a haci un apelacion pa pasa na un di e oficianan di Serlimar, y haci e registracion formal pa haya e barinan cu ta coresponde, si ta di cas of comercial.
Serlimar tin mas di 3 miyon florin ariba caya
No ta un secreto cu hopi hende no ta pagando pa nan bakinan di sushi, esaki ta mas tanto e bakinan comercial. Sra. Marelva Wever, Manager Financiero di Serlimar, ta splica kico ta e plannan pa toch logra cobra e suma aki, cu ta surpasa 3 miyon florin.


text:
ORANJESTAD (AAN) –Recientemente, Ministerio Publico a presenta na Minister di Husticia, su relato anual pa 2016, unda nan ta duna un update pa loke ta trata diferente encuanto combatimento y prevencion di crimen.
Tambe a presenta e estrategia 2018-2022 pa loke ta trata e vision di Ministerio Publico pa e añanan aki, y tambe a presenta un documento di e plan anual 2018-2019 di Cuerpo Policial (KPA).
Esaki ta hopi importante, segun e mandatario, pasobra su predecesor no a duna transparencia ni ningun dato na Parlamento.
Pakico Parlamento ta pidi informacion? “Laga nos para keto un rato riba esey. Informacion y dato ta importante pa sa, por ehemplo kico ta e cifranan di 2016, con esaki a desaroya na 2017, y e añanan anterior y eynan por wak con e maneho ta desaroyando.
“Kico ta e cosnan nobo cu a bin acerca, kico por wordo mehora, optimaliza y asina bo ta ahusta. Si bo no ta traha a base di cifra y datonan eigenlijk bo ta gobernando ad-hoc. Pesey, mi ta gradici na prensa cu constantemente a keda pidi informacion, y parlamentarionan tambe a haci pregunta riba esaki, el a tarda un tiki, pero diligentemente nos a presenta e plan anual aki y e relato annual”, e dignatario a expresa.
El a agrega cu el a haya di Ministerio Publico e promesa cu den e proximo simannan nan lo keda cla cu esun di 2017 y esaki lo wordo presenta na Parlamento, y Cuerpo Policial tambe ta trahando riba mas update di dato y informacionnan cu nan tin pa sigui traha riba esaki y, sigui informa Parlamento.


text:
ORANJESTAD (AAN): Gobernador Alfonso Boekhoudt den su discurso na ocasion di Aña Parlamentario Nobo, a mustra cu abundancia tin su raiz den un bon maneho di finanzas publico. Door di un ausencia di esey ultimo 10 añanan e debe nacional a mas cu redobla.
Un di e prioridadnan di Gobierno ta pa yega na finanzas publico duradero. E stipulacion di normanan den e ley di 2015 pa e supervision financiero no a duna e resultado desea.
Pa e periodo 2018-2021, gobierno a traha e Memorando Financiero Economico pa stipula e caminda pa yega na finanzas duradero.
Mirando e estado di finanzas publico, y e comienzo di e pagonan pa e proyectonan PPP, y e meta di gobierno pa yega na un finanzas publico duradero, a opta pa hisa e impuesto indirecto. Asina ta sigui tambe e tendencia mundial pa un cambio di impuesto directo pa impuesto indirecto. A tene cuenta si pa compensa esnan menos fortuna.
Hunto cu Hulanda ta deliberando riba un cuadro di norma nobo. E e punto di salida ta pa stabilisa e proporsion di e debe na 70% pa 2027. Pa 2019 e deficit riba presupuesto lo worde reduci te na 0,5% di GDP y pa 2020 un surplus di 0,5% di GDP lo worde alcanza cu lo bira 1% pa e añanan despues.
Cu yudansa di IMF gobierno ta trahando riba e reforma fiscal, y ta hibando un maneho dirigi na baha structuralmente e gastonan di personal di gobierno.
Gobernador a mustra tambe, con na comienzo di aña Venezuela a sera su fronteranan aereo y maritimo pa Aruba, Corsou y Boneiro. Algo cu a haci cu mester a busca productonan manera fruta y berdura for di otro caminda.
Maske e importacion di fruta y berdura for di Venezuela ta representa solamente un 7% di e total e ceramenta a trece incomodidad. Diferente misionnan diplomatico y tecnico a logra cu poco a poco mediante proceduranan stricto e trafico maritimo for di Venezuela a bira posibel atrobe.
Riba tereno di economia gobierno ta determina pa facilita sector priva pa elimina e asina yama “red tape” y pa yega na un “one stop shop” digital pa loke ta trata permisonan.
Mas cu nunca Aruba mester tin empresarionan cu ta postula nan mes y mustra nan creatividad y ta importante pa stimula un cultura di “entrepreneurship” den nos comunidad, cuminsando pa siña mucha- y hobennan con pa bira empresario.
Hunto cu representantenan di e sector comercial a identifica sectornan cu Aruba lo por sigui desaroya den e ramo turistico, logistico, industria creativo, agricultura, y economia di conocimento.
Gobernador a splica cu e isla chikito aki, ta vulnerabel pa desaroyonan externo. Y gobierno no solamente ta trahando pa realisa e 17 metanan di desaroyo sostenibel, pero tambe pa compila y comparti conocemento cu otro islanan chikito den desaroyo. Esaki lo sosode mediante un curiculo special na nos universidad, cu yudansa di Union Europeo dirigi riba careranan den e ramo di tecnologia y sostenibilidad.
Un desaroyo sostenibel tambe ta rekeri inovacion. Inovacion ta un herment importante pa por logra nos metanan. Un modelo di crecemento balansa ta exihi un maneho y actitud diferente cu ta tene cuenta cu nos recursonan escaso, energia renobabel y proteccion di nos medio ambiente.
E Arubiano ta conoci pa su curashi, y curashi ta necesario pa enfrenta e retonan nos dilanti, pero tambe ta rekeri hende cu pensamente critico y empresarial, sin lubida e inversion den nos famia y nos prohimo.
Gobierno lo sigui enfoca tambe riba mehora calidad di bida, unda cu tur persona mester por tin acceso na e posibilidad di tin un hogar propio.
A traha pa haci e proceso di otorgamento di tereno uno transparente unda cu tur ciudadano ta compronde cua ta nan derecho y tambe nan deber. A enfoca riba mehora e proceso pa ricibi permiso di construccion y lo crea un minimo di 200 cas social pa aña.


text:
Ayera den Parlamento di Aruba supuestamente tratando futuro di trahadornan di Valero:
ORANJESTAD (AAN): Ora cu hopi hende, specialmente trahandornan di Valero, a kere cu Parlamento di Aruba lo bay trata asuntonan cu ta na beneficio di e trahadornan di e refineria, e situacion a tuma un buelta straño.
Pero asina cu e prome orador di fraccion geel a tuma e microfoon, por a mira un tendencia hopi preocupante y negativo.
For di algun dia atras caba, representantenan di trahadornan di Valero, abogadonan y sindicato, a haci un suplica na parlamento pa no crea un issue politico di e asunto aki, pasobra e lo no ta na beneficio di e trahadornan y ni di un posibel benta di e refineria.
E ultimo aki ta algo cu ainda ta un posibilidad real. Cu MEP tin un ‘appeltje te schillen’ cu Valero, tabata algo hopi evidente durante un reunion.
E instigacion contra e partner strategico di Aruba aki a bay te na e nivelnan di mas abou cu por tabata tin. Esey tabata e liña grandi di e miembronan di e fraccion geel cada biaha cu nan tabata na palabra. Hunto cu e atakenan frontal, tambe por a tende expresionnan cu a demostra di tabata hopi inbalansa (pa no usa otro palabra mas pisa).
Un ehempel tabata ora cu sr. Briesen di fraccion di MEP, cu durante un etapa di e reunion cu su stem tabata hopi halsa, a cuminsa insinua algun cosnan basta for di sla relaciona cu e doño di e refineria na San Nicolas. A bay asina leu cu Sr. Briesen a tilda Valero di kier a stop of kibra Carnaval. Algo cu a pone hopi den e parlamento para un rato y purba digeri cu atencion si loke nan a tende ta cuadra cu realidad. Como si fuera cu esey tabata poco, e parlamentario, para banda di su lider di fraccion, a referi na Valero bisando “ora cu bo kier bin deal cu nos, bo mester ta di goeie huize.”
Aparentemente, e parlamentario ta insinuando cu nan no ta ken cu ta, cu nan tin opinionnan grandioso di nan mesun status y/of nan no ta negocia cu ken cu ta. Tur esaki a bay compaña cu gritamento y harimento for di e miembronan di e fraccion geel. Tur esaki durante di un reunion cu tabata tin como meta pa evita e situacion di incertidumbre cu e trahadornan di Valero ta aden na e momentonan aki. Algo hopi serio! Un poco despues mayoria di representantenan di trahadornan di Valero y e trahadornan di Valero mes a cuminsa bandona e sala. Atras a keda algun candidato di partido MEP, lidernan di aña y algun otro sostenedor di e partido geel cu tabata haci nan maximo esfuerso pa perturba e desaroyo di e reunion. Pero e atakenan no a keda limita na expresionnan di apariencia inbalansa di Sr. Briesen so.
Señora Xiomara Ruiz, den voz halto a cuminsa expresa cu e unico cos cu Valero a bin haci na Aruba ta “chica e pais aki.” Siguientemente sr. Adi Thijsen, a relata un storia caminda cu e ta bisa cu Valero lo a kita crudo cu Aruba lo a haya for di Mexico y hiba esaki Merca. Pero sin duda e momento mas iluminante di e reunion, tabata ora cu lider di fraccion di MEP a lanta para y grita sin paracion. Esaki aparenetemente despues cu Parlamentario Melvin Tromp a recorda durante su discurso cu tempo cu a trata ‘Settlement Agreement’ den Parlamento, pa asina por a habri e refineria back, despues cu e tabata sera pa algun aña, e lider actual di MEP sali for di sala di Parlamento pa bay un fiesta familiar.
E ultimo aki a mustra di no tabata un recuerdo mucho agradabel pa señora Wever-Croes. Pero cualkier cumprador serio pa e refineria, por ehempel PetroCHina, incluyendo Valero y otro inversionistanan, mester por ta hayando un impresion masha dudoso di nos pais, siguiendo e desaroyonan di e fraccion geel den Parlamento di Aruba.
E partido geel, mester cuminsa pone man riba nan mesun cabes y cuminsa wak si nan weganan strategico por ta haciendo mas daño cu bon na nos pais. Pa un partido, na nomber di un pais, ta den guerra constante cu tur hende, partnernan den Reino, partnernan strategico y inversionistanan no por ta bon. E no por ta e direccion cu un partido cu e historia y trajectoria di partido MEP por kere cu por beneficia su mes y pais Aruba. Un di dos mester sufri y esun cu ta sufri sigur ta pais Aruba y su imagen den Reino y den exterior.
E partido mes, ta mustrando di no tin un direccion fiho y cla di unda pa bay. Por ta nan mester cuminsa un proceso di wak paden y drecha nan mes, prome cu nan por haya un direccion positivo pa tanto Aruba y nan mesun partido, cordando cu uno ta mas importante cu e otro!


text:
ORANJESTAD (AAN): Awe DIARIO ta presenta, e actriz kende ta e antagonista di Fundacion CINEARUBA su produccion dramatico Ciudad Oraño.
Angelys Porto ta interpreta Jenny Tromp, prima di Jelitza. Jenny ta un hoben cu curashi y fuerte, e no tin miedo di hende y e no ta laga hende tum’e haci. Angelys ta e antagonista, e oponente di e protagonista.
Angelys tin 22 aña di edad. Actualmente e ta studia na Hulanda na Hogeschool Rotterdam. Den su tempo liber e ta gusta lesa, wak television y scucha musica.
Juan Fransisco Pardo, productor y director di Ciudad Oraño, a acerca Angelys despues cu el a wak Angelys su actuacion den un pelicula cortico durante un film festival. Angelys a atende e audicion y di ey el a haya e rol di Jenny den Ciudad Oraño.
Jenny tabata un personahe interesante pa Angelys. E personahe di Jenny lo por mustra mal hende na prome instante, pero loke ta haci e prersonahe di Jenny unico tabata cu e por a wak y sinti e cosnan malo cu por pasa, cosnan cu otronan no tabata premira.
Na final tur hende ta realisa cu Jenny tabatin rason. Jenny tin su caracter fuerte, sinembargo e ta stima y cuida su famia y amigonan. Angelys ta identifica su mes cu Jenny den su amor pa famia y amigonan.
“E tabata un experiencia hopi bunita. Mi lo kier sigui den e mundo di actuacion. Tambe mi a siña hopi di e team di Ciudad Oraño incluiendo loke ta actuacion pa camera.”
Na La Salle College ta unda Angelys a cuminsa actua. Despues na Colegio Arubano el a haya lesnan di actuacion, den cual el a profundisa mas den e arte di actua y el a descubri cu esey ta loke e ta gusta haci mas. E ultimo obra cu el a actua aden tabata titula St. Joseph’s Asylum. Tambe el a haci un pelicula cortico cu Gabriela Croes titula Sin Rastro, cual a gana e miho pelicula durante e Aruba Short Film Festival na 2015.
“Encuanto e actuacion mi ta kere mas dificil ta pa laga bo mesun personalidad un banda y echt drenta den e personahe y bisa of haci cosnan cu kizas bo mes no lo bisa of haci, pero e ta un rol y bo tin cu ta e personahe ey den ful su ser.”
Den e serie Ciudad Oraño lo por mira hopi situacion cu ta pasa den nos comunidad encuanto hubentud, specialmente den e temporada na school secundario. E ta un tempo cu tur hoben ta siña conoce su mes. Angelys ta admiti cu cierto di e situacionnan den Ciudad Oraño, e mes a yega di pasa aden.
Angelys ta spera cu publico lo sostene nos hobennan, arte ta parti di nos cultura y apoyando nos hobennan ta algo positivo cu por hiba e hubentud dilanti. Ciudad Oraño a worde interpreta door di hobennan Arubiano pa tur hoben.